
P.— 


Za modernizaciju ća 
gprestliseod cesta u 2011. god. 


škole plesom , (Bi | 


cera 1,74 milijuna kuna*i 


J M ei: I : : Ze 
pi Ba. u > Nova infrastruktura u ivanečkoj 
MK = mae. Ulici Antuna Mihanovića 


Za novi vodovod 
i kanalizaciju 
235.000 kuna 


Rimsko naselje 
prije 2.000 g. 


da i 
Era. 
za 


: s. i 


NOVINE 


Za 


TAKO SETO RADI U Ivancu počinje školovanje kadrova za realne potrebe lokalne privrede 


Budućim stolarima 


plaćena praksa, 


stipendije i - posao 


i Srednjoj školi je dopusnica za program stolara dodijeljena 
nakon snažne zajedničke akcije škole, Grada Ivanca i Drvodjelca 
da se školovanje prilagodi stvarnim potrebama tvrtki 


- Kako se bliži kraj školske 
godine, tako me sve više rodi- 
telja pita hoće li doista Drvo- 
djelac u suradnji sa Srednjom 
školom Ivanec jesenas početi s 
izobrazbom budućih stolara. U 
samo jednom danu za to se in- 
teresiralo desetak roditelja! To 
je točno. U utorak, 10. svibnja, 
članovi državnog povjerenstva 
obišli su pogone i praktikum 
Drvodjelca u kojemu će učenici 
obavljati praksu. Došli su pri- 
lično skeptični, vjerujući da će, 
valjda, naići na neku radionicu, 
no kad su vidjeli našu tvornicu 
i opremljen praktikum, bili su 
impresionirani. 

Izjavio nam je to Zdravko 
Marković, direktor ivanečkog 
Drvodjelca, koji se, kao što je po- 
znato, neprestano širi i zapošlja- 
va nove kadrove. Vijest o tomu 
da je Ministarstvo znanosti i 
obrazovanja Srednjoj školi do- 
stavilo i pismeno rješenje kojom 
joj od početka nove šk. godine 
2011./2012. odobrava školova- 
nje budućih stolara, potvrdila je 
i ravnateljica prof. Branka Pavić: 

- Stolare ćemo obrazovati 
u kombiniranom odjeljenju u 
Industrijsko-obrtničkoj školi. 
Koliko god učenika da se javi, 


Upisne kampanje su u tijeku (predstavljanje 


srednjoškolskih programa u OS Salinovec) 


upisat ćemo ih. Interes roditelja 
i učenika je očekivan, jer znaju 
da se neće školovati za burzu, 
već da ih za tri godine kod kuće 
čeka siguran posao — kazala je 
prof. Pavić. 

Priča o tome kako je zapra- 
vo došlo do toga da se u Ivancu 
otvara novi obrazovni program, 
zanimljiva je. Podsjećamo, prije 
dvije godine su Srednja škola, 
Grad Ivanec i Drvodjelac, uz 
potporu Varaždinske županije, 
upozorili da strukturu školstva 
starog 20 godina treba promije- 
niti i osuvremeniti na način da 


ivanečka škola počne obrazo- 
vati kadrove za realne potrebe 
lokalnog gospodarstva. Zahtjev 
za to službeno je postavljen i na 
1. gospodarskom sajmu u Ivan- 
cu, a potom su Srednja škola i 
mjerodavni županijski Upravni 
odjel od resorna ministarstva 
zatražili dozvolu za novi pro- 
gram. lako im je za to stigla 
odbijenica, Grad Ivanec nije 
odustao. 

U Gradu su bili uporni i nisu 
se dali omesti u naumu. Ponov- 
no su pisali Vladi RH i ministar- 
stvima, a potpora je prvo stigla 

Od ove godine počinje se ostvarivati projekt školovanja 
kadrova za stvarne potrebe ivanečkog gospodarstva 


Što učenike čeka u Drvodjelcu? 


Školovanje za stolara je tro- 
godišnje, a učenici će praksu 
obavljati u modernom uređe- 
nom praktikumu u Drvodjelcu: 

- Učenicima jamčimo pla- 
ćenu praksu i gablec, boljima 
i stipendije, a nakon završetka 
školovanja kod nas ih čeka sigu- 
ran posao. lako smo dosad imali 
samo jednu prezentaciju novog 
zanimanja, interes je velik. Javlja- 
ju se i djeca izLepoglave, a tome 
vjerojatno doprinosi i najava da 
u Lepoglavi kanim otvoriti novu 
pilanu u pogonu bivše Ciglane 
Čret i za početak, zaposliti 60 
radnika — najavio je direktor Dr- 
vodjelca Zdravko Marković. 

Za obuku učenika u praktiku- 


od Ministarstva gospodarstva. 
Nakon nastavka akcije, dopi- 
sivanja i boravka predstavnika 
ministarstva u Ivancu (gradska 
uprava je u kampanji za upis 
državnog tajnika Z. Janjića 
doslovce odvukla u Drvodje- 
lac, gdje su mu na licu mjesta 
objasnili što žele), konačno je 
uslijedio - uspjeh. Osim što je 
ovo primjer sinkronizirane su- 
radnje gradske uprave, školstva 


mu, Drvodjelac ima četiri majsto- 
ra s položenim državnim ispitom. 
Među njima je i Ivan Hančić, koji 
U tvrtki radi već 20 godina. 

- Čim učenik dođe na praksu, 
Vidi se za koji dio posla ima naj- 
više afiniteta, pa ih onda tako i 
obučavamo i usmjeravamo. 
Radnik mora znati svoj posao, 
a kod nas nauči sve, to više što 
se u radionici proizvode i izvan- 
standardni proizvodi - kazao je 
Hančić. U Drvodjelcu kažu da 
im je školovanje i ,oblikovanje“ 
mladih najoptimalniji način da 
sami obrazuju kadrove kakvi im 
doista trebaju, dok kod prekva- 
lifkacija ipak ne dobiju kadar 
kakav žele. 


i gospodarstva na realizaciji 
zajedničkog cilja (čiji je krajnji 
rezultat školovanje mladih ka- 
drova za radna mjesta u proi- 
zvodnji u vlastitoj sredini), on, 
u kontekstu aktualnih ocjena 
koje o Ivancu i Varaždinskoj žu- 
paniji kao najboljim mjestima 
za biznis u Hrvatskoj, ponovno 
potvrđuje da takvi uspjesi nisu 
slučajni, već su rezultati pamet- 
nog rada. (ljr) 

Ivanec u potrazi za investitorima 


izvan hrvatskih granica 


i X. Brezovec: Pojedini ulagači najavili su dolazak u Ivanec; 
budući da su njihovi upiti i interesi vrlo precizni, u međuvremenu 


ćemo im poslati dopise s podrobnijim informacijama 


Predstavnici Grada Ivanca 
i Poslovne zone Ivanec d.o.o. 
od 24. do 26. svibnja sudjelo- 
vali su na Sajmu komercijalnih 
nekretnina i ulaganja za istoč- 
nu i srednju Europu u Beču. 
Bilo je to prvi put da je Ivanec 
svoje projekte prezentirao i 
ponudio na inozemnom trži- 
štu te se time aktivno uključio 
u potragu za potencijalnim 
investitorima i izvan granica 
Hrvatske. 

Nastup naših izlagača orga- 
nizirali su Varaždinska župani- 
ja i Poslovna zona Varaždin uz 

potporu Županijske gospodar- 
ske komore, Gospodarske ko- 
more Austrije i Instituta regija 
Europe. 

Opći je dojam da je među 
nekoliko hrvatskih županija 
koje su bile prisutne na Sajmu 
nekretnina, najviše ,prometa“ 
bilo oko štandova Varaždinske 
županije. Na sajmu je sudjelo- 
valo deset naših gradova i op- 
ćina, a pet ih je, a među njima 
i Ivanec, uz gradske projekte, 
predstavilo i mogućnosti ula- 
ganja u svoje poslovne zone. 
Kvalitetom pripreme brošura 


i materijala, prednjačio je Iva- 
nec. 

Gradske projekte na  saj- 
mu je prezentirala dipl. ekon. 
Klaudija Brezovec, članica Sa- 
vjeta gradonačelnika Milora- 
da Batinića, dok je za projekt 
Domaćeg mlijeka bio zadužen 
županijski pročelnik za poljo- 
privredu Dragutin Vincek. Mo- 
gućnosti ulaganja u Poslovnu i 
Industrijsku zonu predstavila 
je direktorica mr. Lana Labaš, 
koja je s interesentima razgova- 
rala o mogućnostima ulaganja 
u ivanečkim zonama. 


- Posebno bih izdvojila upi- 
te nekoliko ozbiljnih stranih 
interesenata, koje zanimaju 
mogućnosti ulaganja u grad- 
nju minimljekare i u stano- 
gradnju u Ivancu. Riječ je o 
poslovnim ljudima koji su nam 
uputili vrlo precizne upite iz 
sfere stanogradnje, pa ćemo 
im naknadno poslati dopise s 
dodatnim informacijama. Oči- 
to je da ćemo morati i dopuniti 
postojeće brošure i dodatno 
razraditi projektne ideje. Neki 
od njih najavili su da će dopu- 
tovati u Varaždin i svratiti u 


retnina u Beču 


I Ivanec se aktivno uklju- 
čio u potragu za potenci- 
jalnim investitorima izvan 
granica naše zemlje 


Ivanec, a isto su najavili i inte- 
resenti koje zanimaju ulaganja 
u minimljekaru — izjavila je 
Klaudija Brezovec. 

Održan je i Gospodarski 
forum na kojemu je govorio 
i varaždinski župan Predrag 
Štromar, a na njemu je najviše 
riječi bilo o mogućnostima ula- 
ganja u zdravstveni turizam u 
Hrvatskoj. (ljr) 

IVANEC U VRHU Analitičari uglednog Poslovnog magazina FORBES svrstali 
Ivanec među mjesta koja pokreću Hrvatsku 


Ivanec među 20 najboljih 


gradova u Hrvatskoj za 
biznis i poslovanje 


M Gradonačelnik Batinić: Ivančani su od države lani dobili mizernih 86,9 
kuna po stanovniku, pa mislim da s pravom možemo reći da je sve postignuto 
isključiv rezultat oslanjanja na vlastite snage 


Ugledni Poslovni —maga- 
zin Forbes Hrvatska u svom je 
najnovijem izdanju za svibanj 
2011., uanalizi za izbor dvadeset 
top mjesta za biznis, poslovanje 
poduzetnika po gradovima i op- 
ćina te mjesta koja pokreću Hr- 
vatsku, po parametrima iz 2009. 
godine u čak četiri kategorije 
uvrstio Grad Ivanec! 

Po rastu prihoda među do- 
bitašima, Ivanec se, s rastom 
od 3,04 posto, svrstao na viso- 
ko osmo mjesto. Po rastu broja 
zaposlenih, Ivanec se našao na 
visokom petom mjestu, osta- 
vivši iza sebe gradove kao što su 
Zagreb, Poreč, Pula, Samobor, 
Velika Gorica i druge. Iz Varaž- 
dinske županije u tom društvu 
nalazi se još samo Varaždin, na 
19. mjestu. Medu top 20 po ra- 
stu broja poduzetnika, Ivanec 
drži visoko četrnaesto mjesto, 
s rastom od 9,09 posto, a iz Va- 
raždinske županije u toj skupini 
je još samo Novi Marof, na 18. 
mjestu. Ivanec je među prvih 20 
i po dobiti poduzetnika za 2009. 

Ovakvi rezultati, koji do- 
laze od vrhunskih nezavisnih 
ekonomskih analitičara i od 
magazina Forbesova kalibra, u 
poslovnom svijetu znači velik 
i vrlo važan iskorak za Ivanec, 
to više ako se zna da je u izra- 
čun rang-liste najboljih mjesta 
Forbes prvi put uključio i niz 
podataka o kvaliteti lokalne sa- 
mouprave gradova. Konkretno, 
analizirana je fiskalna održivost 
gradova, uz korištenje podata- 
ka o saldu gradskih proračuna, 
udjelu pomoći iz državnog pro- 
računa u ukupnim prihodima 
gradovaod 2007. do 2009., udje- 
lu troškova za plaće zaposlenih 
i materijalne troškove gradskih 
uprava u ukupnim prihodima i 
rastu zaduženosti. 


Ivanec u vrhu i 

unatoč drastično 

niskim državnim 

potporama 

Takoder, Forbesova analiza 
dvadeset najboljih rađena je i u 
kontekstu poslovanja poduzet- 
nika po gradovima i općinama i 
analize financijskog stanja grad- 
skih blagajni s pomoćima i pot- 
porama koje im stižu od države. 

Podaci pokazuju da su u 
analiziranom razdoblju (2007.- 
2009.) HDZ-ovi gradovi dobi- 

Uspjeh Ivanca rezultat je vlastitih snaga i povoljne 
poduzetničke klime 


Ivanečka Ivančica vodeći 
je hrvatski izvoznik obu- 
će,a svoje modele nedav- 
no je predstavila na Fas- 
hion Weeku u Nišu 

vali najviše potpora iz držav- 
nog proračuna po stanovniku, 
u prosjeku nešto više od 3.000 
kuna na godina. HNS-ovi i 
IDS-ovi gradovi pak su dobivali 
upola manje državnih potpora, 
konkretno, za HNS-ove gra- 
dove ta je svota iznosila 1.314 
kuna potpora po stanovniku. 
No, u slučaju Ivanca, u kojemu 
vlada koalicija HNS-SDP-HSU, 
te su potpore drastično manje. 

Rezultati nezavisnih anali- 
za, po kojima je Ivanec svrstan 
medu 20 gradova u Hrvatskoj 
za poslovanje i život, ugodno su 
iznenadili i ivanečku gradsku 
upravu. 

- Ugodno je čuti takve ocje- 
ne uspješnosti, pogotovo kad ih 
donosi tako ugledan poslovni 
magazin. Biti svrstan među top 
20 gradova i općina za koje se, 
temeljem relevantnih poka- 
zatelja procjenjuje da u ovim 
teškim ekonomskim trenucima 


Na tržištu Rijeke i Istre 

IMI Ivanec bilježi porast 
prodaje svježeg mesa od 
čak 175 posto! 

pokreću Hrvatsku, priznanje je 
ivanečkim gospodarstvenicima 
ali i svima ostalima koji rade 
na promicanju gospodarskih 
potencijala Ivanca. No, iako 
Forbesove analize pokazuju da 
su u spomenutom razdoblju 
HNS-ovi gradovi od države 
dobivali oko 1.300 kuna po 
stanovniku, moram reći da je 
stvarnost, na žalost, barem što 
se Ivanca tiče, puno gora. Lani 
su Ivančani od države dobili, 
slovom i brojkom, 86,9 kuna po 
stanovniku, pa stoga mislim da 
s pravom možemo reći da je sve 
postignuto isključivi rezultat 
oslanjanja na vlastite snage — 
izjavio je ivanečki gradonačel- 
nik Milorad Batinić (HNS). 

- Posebno naglašavam da 
smo svih proteklih godina od 
fondova i ministarstava za razne 
kvalitetne programe i projekte 
tražili potpore, ali, na žalost, sa 
skromnim rezultatima. Iako su, 
dakako, ti projekti važni za našu 


sredinu (npr. Poslovna i Indu- 
strijska zona), oni su, što se pore- 
za tiče, za državu daleko važniji. 
No, i unatoč tomu, država nije 
našla shodnim razumnom svo- 
tom poduprijeti stvaranje podu- 
zetničkog prostora kao predu- 
vjeta za gradnju novih pogona 
i otvaranje novih radnih mjesta. 
Ovakav tretman države ne ,uži- 
va“ samo Ivanec, nego i cijeli 
sjever Hrvatske, prvenstveno 
Varaždinska i Međimurska žu- 
panija — kaže M. Batinić. 


Najmanje se zadužili, 

najmanje za plaće, 

najmanje potpora... 

Ističe također da nije slučaj- 
no što analitičari Forbesa iznose 
ocjenu da cit. ,gradovima naj- 
bolje upravlja HNS; HNS-ovi 
gradovi u prosjeku ostvaruju i 
najveći suficit gradske blagajne 
(3,1 posto u ukupnom iznosu 
gradskih prihoda), najmanje 
novca troše na plaće zaposle- 
nih i na materijalne troškove, 
najefikasniji su u prikupljanju 
prihoda, primaju najmanje po- 
moći iz državnog proračuna i u 
prethodnih 10 godina najmanje 
su se zadužili“. 

- Te ocjene kao da su presli- 
kane na gradsku upravu Ivanca. 
K tomu bih dodao još jednu 
stvar po kojoj naša gradska 
uprava odudara od drugih, a 
to je da smo, možda toliko kao 
nijedna druga uprava u Hrvat- 
skoj, izašli iz okvira poslova koji 
nam je propisan Zakonom o 
lokalnoj i regionalnoj samou- 
pravi. Konkretno, poznati su 
napori ivanečkih gradskih vla- 
sti oko razvitka poslovne zone, 
pokretanju Industrijske zone, 
predstavljanju ulagačkih poten- 
cijala Ivanca, povezivanju gos- 
podarstva i školstva, privlače- 
nju domaćih i stranih ulagača, 
osnivanja Poslovnog kluba... 
Mislim da se sve skupa to sada 
postupno kapitalizira. Ponosan 
sam zbog takvih rezultata i če- 
stitam svim gospodarstvenici- 
ma i djelatnicima koji su u ovim 
teškim ekonomskim vremeni- 
ma svojim radom pridonijeli 
opstanku tvrtki, širenju poslova 
i svrstavanju Ivanca među obe- 
ćavajuća i perspektivna mjesta 
koja pokreću Hrvatsku — po- 
ručio je gradonačelnik Ivanca 
Milorad Batinić. (ljr) 

Gradonačelnik Milorad 
Batinić: Loš tretman drža- 
ve ne uživa samo Ivanec, 
veći cijeli sjever Hrvatske 


Ivancu državna 
potpora u 2009.: 
7,38 kuna po 
stanovniku! 


I dok su HDZ-ovi gradovi 
u prosjeku od države dobivali 
3.000 kuna potpore po sta- 
novniku, Ivanec nije bio takve 
sreće. 

Iz proračunskih podataka 
proizlazi da je Ivanec 2007. 
godine dobio tek 39,84 kuna 
potpore po stanovniku za ka- 
pitalne projekte, 2008. godine 
83,53, a 2010. godine 86,94 
kuna. Najlošija je bila 2009. go- 
dina, kada nam je stiglo mizer- 
nih 7,38 kuna po stanovniku. 


Varaždinska županija 
prva po regionalnoj 
konkurentnosti 


Imamo lidersku 
poziciju, Zagreb 
nam gleda uleđa 


Da uspjeh Ivanca nije slu- 
čajan te da na našem područ- 
ju krivulja poslovne klime ide 
uzlaznom linijom, potvrđuje i 
podatak da je gotovo istodob- 
no Nacionalno vijeće za konku- 
rentnost u suradnji s agencijom 
UN-a za razvoj proglasilo Va- 
raždinsku županiju najboljom 
sredinom za biznis u Hrvatskoj! 
Naša je županija prema regi- 
onalnoj konkurentnosti preu- 
zela lidersku poziciju i iza sebe 
ostavila moćni Grad Zagreb, ali 
i najjaču turističku regiju Istru, 
i to ponajprije zbog kvalitete 
lokalne uprave, lokacijske pred- 
nosti i vladavine prava. 

Valja naglasiti da se regio- 
nalni indeks konkurentnosti 
izračunava po međunarodno 
usporedivoj metodologiji, a 
istraživanje koje se provodi 
svake četvrte godine pokazu- 
je da je naša županija lider po 
kvaliteti komunikacije i surad- 
nji tijela lokalne samouprave 
i poduzetnika, po ponašanju 
javnih dužnosnika pri donoše- 
nju odluka, po niskim troškovi- 
ma poslovanja itd. 

Policija: U slučaju nesreće, gonit 
cemo kazneno Hrvatske željeznice 


Na putnom prijelazu u ivanečkoj Nazorovoj ulici vlak i dalje staje da bi propustio vozila 


Slijedom prometnih znakova, građani očekuju da će naići na spuštene branike. Umjesto toga — 
nailaze na vlak na otvorenoj pruzi! 


- Nerazumljiv nam je način 
na koji se država odnosi prema 
problemu sigurnosti građana 
na putnom prijelazu u ivaneč- 
koj Ulici Vladimira Nazora. 
lako je i više nego očito da je 
riječ o nedopustivoj praksi ko- 
jom se teško krši Zakon o si- 
gurnosti prometa na cestama, 
problem se i dalje ne rješava. 
Za nas u policiji dvojbe nema: 
dođe li na putnom prijelazu 
do nesreće, policija će kaznenu 
prijavu podići protiv Hrvatskih 
željeznica! 


Izjavio je to Danijel Posa- 
vec, voditelj pododsjeka za 
sigurnost prometa na cestama 
PU varaždinske, komentiraju- 
ći nesvakidašnju ,regulativu“ 
koju u Ivancu prakticira HŽ. 
Podsjećamo, nakon što je na 
snagu stupio novi vozni red za 
2010./2011., uveden je novi 
putnički vlak koji iz Varaždi- 
na u Ivanec dolazi u 22.45 sati. 
Isti vlak iz Golubovca se po- 
tom vraća prema Varaždinu 
i kroz Ivanec prolazi u 23.43 
sati. Budući da tada kolodvori 
ne rade, na putnom prijelazu 
u neposrednoj blizini Želje- 
zničkog kolodvora nitko ne 
spušta niti diže polubranike! 
Pa umjesto da vozila na pri- 
jelazu čekaju da vlak prođe, u 
Ivancu je ,stvar“ okrenuta na 
glavu: vlak staje da bi propu- 
stio vozila! 

Prije su branike ručno spu- 
štali radnici, ali to ne rade već 


U noćnim satima polubranici se ne spuštaju, pa vozači nailaze na otvorenu prugu, 
ravno pred vlak 


“s m dai a 


Treba li čekati da se dogo 


2 im 


di nesreća? 

Posavec: Iz HZ-a nam 
nisu ni odgovorili... 

- O tom problemu PU 
Varaždinska zatražila je služ- 
beno očitovanje od HŽ-a 
nfrastrukture, međutim, nit- 
o nam se nije udostojao ni 
odgovoriti. Pisali smo i Mini- 
starstvu mora, prometa i in- 
rastrukture. Ono se očitovalo 
da takva praksa nije u redu i 
da bi problem svakako treba- 
O riješiti, međutim, nije dalo 
nikakav konkretan odgovor o 
omu kako i kada - izjavio je 
D. Posavec .(ljr) 


mjesecima, otkad im je i ,sre- 
dišnjice“ naloženo da, zbog 
štednje, više nema potrebe da 
u to doba željezničar bude na 
poslu samo zbog dviju kasnih 
linija. 


I dok Zdenka Francetić 
iz HŽ-ova Odjela komuni- 
kacija takvu praksu pravda 
novim člankom Pravilnika 
o obavljanju sigurnog tijeka 
željezničkog prometa koji je 
donijelo Ministarstvo mora i 
prometa, u policiji smatraju 
daje takvom regulativom teš- 
ko ugrožena sigurnost ljudi i 
da se — štedi na pogrešnim 
mjestima. 

Struka, naime, tvrdi da je 
Pravilnik o načinu i uvjetima 
za obavljanje sigurnog tijeka 
željezničkog prometa što ga 
je donijelo Kalmetino mini- 
starstvo u suprotnosti sa Za- 
konom o sigurnosti prometa 
na cestama! 

Između ostalog i zato, jer 
nije riješen problem promet- 
ne signalizacije na prilaznim 
cestama. Naime, postojeći 
znakovi upućuju vozače na 
putni prijelaz s polubranici- 
ma, pa oni automatski nastav- 
ljaju voziti, očekujući da će, u 
slučaju nailaska vlaka, naići 
na spuštene branike. Umjesto 
toga, sada u kasnim noćnim 
satima, kada im je pažnja io- 
nako smanjena, nailaze ravno 
pred vlak na otvorenoj pruzi! 


(ljr) 


U utorak, 31. svibnja, iva- 


nečki gradski vijećnici sastali | 


su se na 20. sjednici, kojom je 
predsjedao Čedomir Bračko. 
Nakon što su informirani o 
predstojećoj proslavi Dana gra- 
da od 24. do 26. lipnja, vijećnici 
su jednoglasno potvrdili pri- 
jedlog gradskog Povjerenstva 
za priznanja i donijeli odluku o 
dodjeli javnih priznanja Grada 
Ivanca za 2011. godinu. 

U skladu s opredjeljenjem pre- 
ma kojem Gradsko vijeće takva 
priznanja dodjeljuje pojedincima, 
tvrtkama i udrugama za iznimna 
dostignuća i doprinos od osobita 
značenja za razvitak i ugled grada, 
ove godine ono se opredijelilo da 

og interesa za 


Ivanečki vijećnici odradili su dnevni red 20. sjednice 


Utvrđeni laureati gradskih priznanja 


Određen je i popis pravnih osoba od posebn 


Grad Ivanec 


će Grb Grada, nagradu za životno 
djelo, dodijeliti jednom ugled- 
nom građaninu. Također, dodije- 
lit će tri plakete i šest zahvalnica. 
Gradska priznanja zaslužnima će 
biti uručena na svečanosti grad- 
skih tijela u petak, 24. lipnja. 
Također, vijećnici su donijeli 
izmijenjene odluke o obračunu 
i naplati naknade za razvoj na 
vodoopskrbnim područjima iva- 
nečkog Ivkoma i varaždinskog 
Varkoma te u Upravno vijeće 
Javne ustanove za odlaganje ko- 
munalnog i neopasnog tehno- 
loškog otpada imenovali Branka 
Putareka. Donijeli su i odluku o 
Vodoopskrba u središtu 
pozornosti vijećnika 


za 2011. 


utvrđivanju popisa pravnih oso- 
ba od posebnog interesa za Grad 
Ivanec. Uz spomenutu Javnu 
ustanovu za odlaganje otpada, u 
popis su uvršteni i Ivkom, Var- 
kom, Domaće mlijeko d.o.o., Po- 
slovna zona Ivanec, Dječji vrtić 
Ivančice, Pučko otvoreno učilište i 
Gradska knjižnica Ivanec. Dono- 
šenje popisa u skladu je s novim 
Zakonom o sprečavanju sukoba 
interesa, kojim je, među ostalim, 
određeno da gradski dužnosnici 
mogu biti članovi u najviše dva 
upravna vijeća ustanova od po- 
sebnog interesa za jedinicu lokal- 
ne samouprave. Za članstvo u vi- 
jećima dužnosnici nemaju pravo 
na isplatu naknade za rad. (ljr) 


Asfaltiranje na Ribić Bregu 

proširena za dva metra 


Na Ribić Bregu dio je kanala Zacjavljane a cesta je 


Program radova na asfaltiranju cesta privodi se kraju - pod asfaltom novih 
3.000 metara nerazvrstanih cesta 


Za modernizaciju cesta u 
2011.-1,74 milijuna kuna 


Iz programa za 2010. ostaje još asfaltiranje dvaju odvojaka u Ivanečkoj Željeznici 


Asfaltiranje 3.000 metara 
putova, odvojaka i pješačkih 
staza iz gradskog programa ra- 
dova na modernizaciji neraz- 
vrstanih cesta za 2010. godinu 
privodi se kraju. Modernizi- 
rane su sve planirane dionice 
osim dvaju odvojaka u Čovra- 
nima u Ivanečkoj Željeznici, 
gdje gradske službe s vlasnikom 
pokušavaju riješiti imovinsko- 
pravne odnose. 

Temeljem postupka javne 
nabave, izvođenje radova vri- 


jednih više od 600.000 kuna 
povjereno je varaždinskoj Ce- 
sti. Asfaltirani su odvojci u Mje- 
snom odboru Bedenec, produ- 
žetak Ivanuševec te odvojci 
Bistrice, Vukovićeve, Rajterove 
i Frankopanske u Ivancu, zatim, 
nekoliko odvojaka u mjesnim 
odborima Škriljevec, Lovrečan 
i Ribić Breg, kao i pješačka staza 
do škole i igrališta u Radovanu. 

U Gradu Ivancu već obavlja- 
ju pripreme i za realizaciju pro- 
grama gradnje objekata komu- 


nalne infrastrukture za 2011. 
godinu, koji je vrijedan 1,74 
milijuna kuna. Njime je pred- 
viđeno asfaltiranje nerazvrsta- 
nih cesta u mjesnim odborima 
Margečan i Prigorec te početak 
uređivanja Nove ulice u Ivan- 
cu, gradnja nogostupa na spoju 
Bistrica-Rajterova i  asfaltira- 
nje parkirališta iza braniteljske 
zgrade u Ivancu. I ove godine 
modernizacija će se provoditi u 
skladu s višegodišnjim progra- 
mom kojeg, ovisno o zoni sta- 


novanja, građani sufinanciraju 
u omjeru 50:50, 60:40 ili 70:30. 
Kroz ljetne mjesece provest će 
se postupak javne nabave, a po- 
četak radova očekuje se u rujnu 
ove godine. 

Također, uskoro će biti dovr- 
šena projektna dokumentacija 
za sanaciju klizišta u Margeča- 
nu i Vuglovcu, koja ugrožavaju 
stambene objekte i cestu kao i 
tehničko rješenje za sanaciju 
odrona zemljišta u Babinim go- 
ricama u Prigorcu.(ljr) 


Završena je druga faza gradnje nogostupa 


Asfaltirano 400 metara nogostupa do škole 


Još ostaje gradnja 350 metara, od nove škole prema Ivanečkoj Željeznici 


Nakon što su djelatnici Ko- 
munalne tvrtke Ivkom postavili 
rubnjake i pripremili površinu 
za asfaltiranje, djelatnici PZC-a 
Varaždin nedavno su u Salinov- 
cu asfaltirali 400 metara nogo- 
stupa od početka naselja do 
spoja s nogostupom kod stare 
škole, koji je sagrađen preklani. 

Podsjećamo, radovi u tom 
naselju počeli su 2009., kada je sa- 
građeno 320 metara nogostupa i 
isto toliko oborinske kanalizacije, 
auređeno je i autobusno stajalište 
kod nove osnovne škole. U drugoj 
etapi radova nastavljenoj prošle 


godine, Ivkom je obnovio obo- 
rinsku kanalizaciju na pravcu du- 
gom 330 metara te ujedno rekon- 
struirao dio vodovodne mreže 
vrijedne 270.000 kuna. Istodob- 
no je varaždinska Cesta položila 
rubnjake za nastavak gradnje 
nogostupa i izmjestila autobusno 
stajalište kod stare osnovne ško- 
le. Druga faza radova završena 
je gradnjom i asfaltiranjem no- 
gostupa na spomenutoj dionici 
do stare škole. Ostaje još i treća 
faza, ato je gradnja preostalih 350 
metara nogostupa od nove škole 
prema Ivanečkoj Željeznici. (ljr) 


Asfaltiranje nogostupa u Salinovcu 


Nova infrastruktura u ivanečkoj Ulici Antuna Mihanovića 


ća novi vodovodi i kanalizaciju 235.000 kuna 
paše * Grad radove sufinancira sa100.000 kn 

U ivanečkoj Ulici Antuna 
Mihanovića kraju se privode 
radovi na polaganju novog vo- 
dovoda i kanalizacije. Stari cje- 
vovodi bili su trošni i često su pu- 
cali, pa je bilo krajnje vrijeme za 
rekonstrukciju. Radove su izveli 


Postavljanje nove 
infrastrukture u 
Mihanovićevoj ulici 


djelatnici Komunalne tvrtke 
Ivkom. Zahvati na postavljanju 
nove kanalizacijske infrastruk- 
ture vrijedni su 160.000 kuna, 
dok polaganje novog vodovoda 
s priključcima stoji daljih 75.000 
kuna. Dio troškova od 100.000 
kuna pokriva Grad Ivanec, iz 
naknade za razvoj. Iz Ivkoma 
najavljuju početak radova u Uli- 
ci Jezerski put.(ljr) 

Kreću 
radovi na 
završnom 
komunalnom 
opremanju 
Poslovne zone 
Ivanec-istok 


Ulaganja 
su vrijedna 
2 milijuna 
kuna 


Time će završiti 
godinama duga i 
iznimno skupa 
ulaganja u 
opremanje zone, 
u cilju stvaranja 
što boljih uvjeta 
za poduzetnike 


Preuzimanjem gradilišta od 
strane izvođača radova, Hu- 
đek Niskogradnje iz Petrijan- 
ca, u ponedjeljak, 23. svibnja, 
označen je početak radova na 
završnom komunalnom opre- 
manju Poslovne zone Ivanec- 
istok. Riječ je o radovima koji 
će se obaviti na području Ill. i 
IV. faze širenja zone, točnije, o 
gradnji 350 metara nove pro- 
metnice, čemu valja još dodati 
i polaganje završnog, finog 
sloja asfalta na sve sagrađene 
prometnice u cijeloj Poslovnoj 
zoni. Vrijednost radova je 1,5 
milijuna kuna, a radovi će tra- 
jati oko dva mjeseca. 

Usporedo se s tvrtkom Hra- 
nić DDV dogovara početak ra- 
dova na gradnji javne rasvjete 
u zoni, na dionici dugoj 900 
metara, što je ulaganje vrijed- 
no 200.000 kuna, te s KTV-om 
Telekom iz Ivanca o postavlja- 
nju DTK mreže, vrijednoj blizu 
300.000 kuna. Sa svim izvođa- 
čima ugovori su zaključeni sli- 
jedom prethodno provedena 
postupka javne nabave. Tim 
poslovima završit će godina- 
ma dugo opremanje zone 
potrebnom infrastrukturom, 
sve u cilju stvaranja što boljih 
preduvjeta za poslovanje po- 
duzetnika, otvaranje novih po- 
gona i radnih mjesta (ljr) 


o 

Uz kilometar jegera, 


i glavna nagrada - 


automobil Citroen C1 


i Pjevat će Colonia i Bojan Jambrošić, plesat će grupa južnoameričkih 
plesova Regaton, trbušne plesačice Naryije i Plesna grupa Ivančica, a 


sponzor Malom ivanečkom festivalu bit će zagrebački, Kraš“ 


Kao što se vidi iz programa 
proslave, Grad Ivanec u surad- 
nji s partnerima i sponzorima i 
ove se godine pobrinuo da pro- 
slava Dana grada obiluje mnoš- 
tvom zanimljivosti i atrakcija. 
Unatoč krizi, Grad je uspio pro- 
naći moćne sponzore te zajed- 
no s njima organizirati brojne 
nove sadržaje za sve generacije, 
uz koje će se naši građani moći 
opustiti, zabaviti i proslaviti 
Dan svoga grada. 

Naravno, s najvećim se zani- 
manjem očekuje subota, kada će 
se na gradskoj špici ponovno re- 
zati najdulji jeger na svijetu, dug 
1.000 metara! Kako je ,jegerijada“ 
tijekom prošlih godina prerasla u 
omiljenu pučku i zabavnu ma- 
nifestaciju o kojoj bruji cijela 
Hrvatska, organizatori su svoju 
poznatu robnu marku ali i cijelu 
Industriju mesa odlučili popula- 
rizirati kao ivanečki brend, pa su 
ove godine učinili nov iskorak. 


Odlučili su svog najsretnijeg 
kupca nagraditi osobnim vozi- 
lom Citročnom C1 te poklon- 
paketima i drugim reklamnim 
nagradama obradovati još 310 
svojih kupaca! A izvlačenje na 
špici bit će u subotu, 25. lipnja 
u 18.30. Prethodno će gradskim 
ulicama, uza zvuke sirena, iva- 
nečkim ulicama  prokrstariti 
nova vozila iz voznog parka 
IMI, a bit će organizirano i nji- 
hovo kratko zaustavljanje na 


glavnu nagradu - 


gradskoj špici. Riječ je o sedam 
vozila Citroćčn Nemo koje je 
IMI nabavila nedavno, prven- 
stveno za potrebe obilaska trži- 
šta i kupaca. Inače, IMI najveći 
porast prodaje i plasmana me- 
snih prerađevina i svježeg mesa 
bilježi na Jadranu i u Zagrebu. 
Dakako, građane  očeku- 
je još zabavnog programa: na 
Danima grada pjevat će grupa 
Colonia i pobjednik spektakla 
Hrvatska traži zvijezdu Bo- 


Nova vozna ,ergela“ IMI Ivanec; tko će dobiti 


Citro&n C1? 


jan Jambrošić, plesat će grupa 
južnoameričkih plesova Rega- 
ton, trbušne plesačice iz kluba 
Naryija i Plesna grupa Ivanči- 
ca, a sponzor Malom dječjem 
ivanečkom festivalu bit će za- 
grebački ,Kraš“. Sve to bit će 
popraćeno nastupom domaćih 
KUD-ova, udruga i djece te 
bogatom ponudom Ivanečkog 
sajma. Lijepo se zabavite, želi- 
mo vam dobru zabavu uz Dan 
grada Ivanca!(ljr) 


GRAD IVANEC 


u suradnji s glavnim pokroviteljem proslave Best-Rentom iz Ludbrega poziva vas 


na središnje priredbe u povodu proslave Dana grada 
i obilježavanja 615 godina pisane povijesti Ivanca 


Petak, 24. lipnja 


15.00 gradski park: manifestacija ,Ivanec 
kuha“ — natjecanje ivanečkih grad- 
skih kvartova i udruga u pripremanju 
gulaša u kotliću 

17.00 središnja bina: kulturno-umjetnički 
program gradskih i gostujućih KUD- 
ova 

Ivanečki sajam 


17.30 Crkva sv. Marije Magdalene: svečana 
misa u povodu 24. lipnja, Dana grada 
i blagdana sv. Ivana Krstitelja 


18.40 kod spomenika braniteljima na Trgu 
hrvatskih ivanovaca: odavanje po- 
časti poginulima i polaganje ruža u 
povodu Dana državnosti 

19.00 amfiteatar Srednje škole Ivanec 


- svečanost gradskih tijela u povodu 
Dana grada Ivanca 


- otvaranje izložbe ,lvanec u Domovin- 
skom ratu II“ 


20.00. bina na gradskoj špici 


Zabavna večer uz Faringaše i grupu 
Oaza do sitnih sati 


Subota, 25. lipnja 


6.00-20.00 Planinarski klub Ivanec - Pohod 
»Iragom Vitezova ivanovaca“ (Pusta 
Bela-Šumi, Sumi-Ivanec) 


Središnja proslava na špici 


10.00 19. brdska utrka ,Ivančica 2011“ 


17.00. kulturno-umjetnički program grad- 
skih i gostujućih KUD-ova, Ivanečki 
sajam 

18.30 izvlačenje nagrada IMI Ivanec — 


glavna nagrada: Citro&n C1 


19.30 Smotra povijesnih vojnih, rudarskih i 
srodnih postrojbi na špici 
20.20 prezentacija novog voznog parka 


IMI Ivanec ulicama Ivanca i na špici 


20.30 Rezanje najduljeg jegera na svijetu 
IMI Ivanec 


22.00 nastup Plesne grupe južnoamerič- 
kih plesova Regaton, vatromet 


- koncert grupe Colonia 
- koncert grupe Trnje iz Krapine 


Nedjelja, 26. lipnja 


9,00 bina na gradskoj špici 


- kulturno umjetnički program u izvođenju 
djece i KUD-ova 


- Ivanečki sajam 


9.30 dolazak predsjednika Republike 
dr. Ive Josipovića u Ivanec 


12.30 do17.00 — 1. downhill utrka Ivanščica 
2011. (brdsko-biciklistički spust) 

17.00 bina na špici 

Mali ivanečki festival pod pokroviteljstvom 
Tvornice ,Kraš“ iz Zagreba 

20.00 dodjela nagrada pobjednicima i 
sudionicima _Malonogometne lige 
grada Ivanca pod pokroviteljstvom 
Fotexa 


20.15 nastup plesnih klubova iz Ivanca i 
Plesnog kluba Narya iz Varaždina (tr- 
bušni ples) 

22.00 koncert Bojana Jambrošića 


Svim građanima čestitamo Dan grada 
Ivanca i želimo dobru zabavu! 


S 


Arheolozi potvrdili pronalazak sloja rimskog naselja na lokalitetu Starog grada Ivanca 


Keramika je otkrila sloj rimskog 
naselja starog cak 2.000 godina! 


I dok nova kulturna otkrića oduševljavaju znanstvenu zajednicu, Ministarstvo kulture ostalo 
je »hladno“5 za ovogodišnja praa kenje u Ivancu KI izdvojilo — ni kune! 


- Na mjestu današnjeg stro- 
gog gradskog centra Ivanca 
prije 2000 godina nalazilo se 
rimsko naselje, koje je egzisti- 
ralo u prvom, drugom, trećem, 
a možda i u četvrtom stoljeću 
poslije Krista! To nedvojbeno 
potvrđuju pronađeni ostaci 
keramike čiju su analizu izvršili 
stručnjaci Instituta za arheolo- 
giju iz Zagreba i potvrdili da je 
riječ o keramici tipičnoj za 1.i 
2. stoljeće rimske povijesti. 

Izjavio je dr. sc. Juraj Belaj, 
voditelj istraživanja na arhe- 
ološkom lokalitetu Stari grad 
Ivanec, čija je deseta istraživač- 
ka etapa počela u ponedjeljak, 
23. svibnja. Ovo otkriće uveli- 
ke je obradovalo arheologe, jer 
iako su i za dosadašnjih istraži- 
vanja nailazili na pojedinačne 
nalaze iz rimskog doba (tegule, 
rimska stela) temeljem kojih 
je Ivanec već uvršten u kartu 
hrvatskih romaničkih konti- 
nentalnih lokaliteta, ovo je prvi 
put u deset godina dugoj povi- 
jesti arheoloških istraživanja u 
Ivancu da znanstvenici mogu 
čvrsto odrediti naseobinski sloj 
rimskog naselja. 

- Higurativno rečeno, može- 

Žž 


Ove se godina Sani deseta m arheoloških istraživanja na lokalitetu Stareta grada Ivanca 


Keramika iz rimskog nase- 
lja koje je nekad živjelo u 
centru današnjeg Ivanca 


mo ga prstom pokazati, a nalazi 
se ispod srednjovjekovnog slo- 
ja. Osim ostataka keramike, tu 
smo pronašli i ulomke rimskih 
narukvica od plavog stakla i 
koštanu oplatu češlja kakvi se 
javljaju tijekom 3. i 4. stoljeća 
poslije Krista. Budući da je de- 
taljna obrada ulomaka još u ti- 
jeku, tek ćemo vidjeti kakvu će 
nam ispričati priču o povijesti 
područja na kojemu je kasnije 
izrastao Ivanec — kazao je dr 


Belaj. 

U to da je ona, u najmanju 
ruku nesvakidašnja, pokazuje i 
potvrda Instituta za arheologi- 
ju da su na istom lokalitetu, ali u 
miješanim slojevima, pronađe- 
ni i ulomci keramike iz kasnog 
brončanog doba, odnosno, iz 
13. i 12. stoljeća prije Krista. 
Također, izdvojeni su i ostaci 
keramike iz kasnog željeznog 
doba, kasne latene i srednjeg 
vijeka, a tomu treba pribrojiti i 


nalaz kulture polja sa žarama. 

I dok znanstvenu zajednicu 
oduševljava slojevitost nalaza u 
Ivancu, Ministarstvo kulture 
na to je ostalo — ravnodušno, 
oglušivši se na zamolbu da fi- 
nancijski pomogne ovogodiš- 
nja istraživanja lokaliteta. No, 
zato nije odustao Grad Ivanec. 
Za istraživanja svoje povijesti 
izdvojio je 100.000 kuna te time 
odškrinuo još jedna ,vrata“ svo- 
jih drevnih povijesnih odaja. 


Zašto Vuglovčani osvojenim: 


Održan je 1. Boncek turnir Kaniža 2011. 


FOTO: B. TEŽAK 


buncekom nisu omastili brk? 


Buncek je drveni, a rad je izvornog kipara Drageca 
Jamnića iz susjednog Mjesnog odbora Ves Lepoglavska 


Nikad dosad nije bilo toliko 
uzbuđenja, vike i graje na no- 
vom sportskom igralištu u Ka- 
niži kao u subotu, 21. svibnja, 
kada je taj Mjesni odbor bio 
domaćin 1. malonogometnog 
Boncek-turnira Kaniža 2011. 


Budući da je prije godinu dana 
probijen i šumski put između 
Kaniže i MO-a Vesi u susjednoj 
Lepoglavi, što su mještani dviju 
sredina proglasili povijesnim 
činom otvaranja ,ceste bratstva 
i jedinstva“, dobrosusjedski od- 


nosipotvrđenisuorganizacijom 
nogometnog turnira. Dakako, 
njemu su se odmah pridružili 
i MO-i Gečkovec i Vuglovec, 
pa se na mjesnom igralištu sve 
orilo u žestokoj borbi za glavnu 
nagradu — bunceka! 


Žestoko na sportskim terenima 


- A bonceka je osvojila eki- 
pa Vuglovca, koja je u finalu 
porazila momčad Gečkovca. 
Pobjednici ipak nagradom 
nisu omastili brk, jer je bun- 
cek drven i zamišljen je kao 
pobjednički prijelazni pehar. 
No, ekipa koja triput uzastop- 
ce osvoji turnir, dobiva ga u 
trajno vlasništvo — otkrio je 
predsjednik Vijeća MO-a Ka- 
niže Zdravko Križek. Drveni 
buncek rad je izvornog kipara 
Drageca Jamnića iz susjedne 
Vesi. No, drvenog bunceka 


Sudionici Boncek turni- 
ra Kaniža 2011. 


ipak će do sljedećih susreta 
ljubomorno čuvati predsjed- 
nik vuglovečkog MO-a Stje- 
pan Šoštarek. 

Budući da je riječ o susjed- 
nim mjesnim odborima čije se 
granice prožimaju a mještani 
dijele slične ili iste komunalne 
i infrastrukturne probleme, ne 
čudi da su se svi zajedno našli 
na istoj ,valnoj duljini“ Premda 
je na kraju jak pljusak rastje- 
rao rekreativce, dogovor je već 
pao: odsad će se na mjesnom 
igralištu slični susreti održavati 
što češće. A to i jest cilj novo- 
sagrađenih sportskih terena u 
Kaniži!(ljr) 


ri 

IJA ĆU BITI OLIMPIJAC! Održan je 1. olimpijski festival dječjih vrtića ivanečkoga kraja 


Pod olimpijskim 
plamenom snage 
odmjerilo 220 

mališana iz šest 
nu: vrtića 


m Pobjednici Su 
klinci iz ivanečkog 
vrtića Ivančice, 
druge su Zvjezdice 
iz Marčana, a 
brončani su 
mališani 
lepoglavskog vrtića 


Mimohodom više od 220 
mališana, burnim bodrenjem 
stotina okupljenih roditelja, no- 
šenjem baklje i zajedničkim pa- 
ljenjem olimpijskog plamena, u 
Ivancu je u petak, 13. svibnja, 
otvoren 1. olimpijski festival 
dječjih vrtića. 

Djecu i roditelje kratko su 
pozdravili ravnateljica ivaneč- 
koga vrtića Suzana Divjak i 
izaslanik Hrvatskog olimpij- 
skog odbora Miljenko Jarnjak, 
aktualni predsjednik Zajednice 
športskih udruga Ivanca. Festi- 
val, koji je održan pod geslom 
»l ja ću biti olimpijac! otvori- 
la je dogradonačelnica Ivanca 
Jasenka Friščić, a svečanosti 
otvaranja odazvali su se i sa- 
borski zastupnik Mario Habek 


Ima li bolje sporedne 
stvari na svijetu? 


i predsjednik Gradskoga vijeća 
Cedomir Bračko. 

Borbeno raspoloženi klin- 
ci i klinceze iz dječjih vrtića 
u Lepoglavi, Maje Pčelice iz 
Ladanja Donjeg, Zvjezdica iz 
Marčana, Latice iz Klenovni- 
ka te Ivančica iz Radovana i 
Ivanca, potom su u srčanim 
nadmetanjima na stadionu NK 
Ivančice snage odmjerili u više 
disciplina. 


Tko će dalje baciti 
lopticu? 


Prvu ivanečku Dječju 
olimpijadu otvorila je do- 
gradonačelnica Jasenka 
Friščić 

Nakon uzbudljivih utrka na 
50 metara, štafeta, skoku u dalj, 
bacanju loptice i nogometu, da- 
kako, u konkurenciji dječaka i 
djevojčica, proglašeni su ekipni 
pobjednici. Zlatom su se okitili 
mali Ivančani, druge su viničke 
Zvjezdice, a treći mališani le- 
poglavskog vrtića. Obradovani 
dobrim emocijama i lijepim 
druženjem, organizatori najav- 
ljuju da će ovakve olimpijade 
postati tradicionalne. (ljr) 


DANI EUROPE Ivanečki vrtić na Danima Europe u Varaždinu 
Tratinčice znaju što kuhaju Estonci 


i Cilj priredbe je djecu vrtićke dobi od najmanjih nogu upoznati s 


posebnostima zemalja EU 


I ove su godine mališani 
Dječjeg vrtića Ivančice sa svo- 
jim tetama sudjelovali u druže- 
nju ,vrtićevaca“ što je, u povo- 
du Dana Europe, u subotu, 7. 
svibnja, sedmi puta za redom 
održano u varaždinskom parku 
Vatroslava Jagića. Kao što je po- 
znato, cilj manifestacije je djecu 
vrtićke dobi od najranijih dana 
upoznavati s posebnostima ze- 
malja EU. Nakon što su Tratin- 
čice tijekom cijeloga travnja na 
njima pristupačan način učile o 


Tratinčice su pokazale 


što znaju o životu svo- 
jih vršnjaka u Estoniji 

Takvim manifestacija- 
ma djeca se od najmanjih 
nogu pripremaju za EU 
Estoniji i upoznavale se s njenim 
prirodnim, klimatskim, gastro- 
nomskim, geološkim i drugim 
zanimljivostima, u parku su 
predstavili sve onošto su naučili o 
posebnostima te baltičke zemlje. 
Kamo vodi najdulja estonska 
cesta koja ,ide“ preko zaleđena 
mora? Čega sve ima na baltičkoj 
obali? Što kuhaju Estonci? Ka- 
kva im je zastava i kakva imena 
nose estonski mališani — sve 
su to pitanja na koja odgovore 
znaju naše male Tratinčice, bu- 
dući stanovnici EU!(ljr) 


Više od tisuću roditelja, gra- 
dana i učenika u velikoj sport- 
skoj dvorani u Ivancu u razdra- $ 
ganoj su atmosferi, lao E 
emocijama i suzama radosnica- 
ma, pratili plesni spektakl kojim 
se od srednje škole i profesora 
oprostilo 147 maturanata iva- 
nečke Gimnazije, Ekonomske 
i Industrijsko-obrtničke škole 
(prodavači, strojari, tekstilci). 
Dok građani širom Hrvatske sa 
strepnjom dočekuju svibanjske 
dane maturalnih  ludovanja, 
koja znaju biti vulgarna i neu- 
kusna, a često se pretvaraju i 
u razaračke pohode, u Ivancu 
su maturanti zbogom srednjoj 
školi rekli maštovitim odorama, 
plesovima stiliziranim u prave 
priče s porukom te cvijećem 
i velikim hvala profesorima i 
razrednicima koji su ih prošlih 
godina vodili kroz turbulentne 
tinejdžerske dane. 

- Dok maturanti u drugim 
gradovima uništavaju tramvaje, 
kod nas su svoju energiju trošili 
na uvježbavanje plesova. Osta- 
jali su nakon nastave i vježbali u 
predvorju i dvorani te na kraju 
svima priuštili divnu atmosferu. 
Naravno, mi, profesori, o tome 
nismo ništa smjeli znati. Ova će 
nam generacija u sjećanju osta- 
ti kao generacija svestranih i ta- 
lentiranih učenika — dirnuto je 
kazala ravnateljica prof. Branka 
Pavić. 

Prije završnog spektakla u 
sportskoj dvorani, maturan- 
ti su uz pjesmu prodefilirali 
gradskim ulicama i na noge 
digli građane, a potom su, uz 
zvuke Radetzky marša, ušli 
u sportsku dvoranu te tamo 
priredili višesatni program. 

Dok širom Hrvatske građani strepe od ludovanja maturanata 


Ivanečki maturanti plesnim se 
spektaklom oprostili od skole 


Program koji već desetak godina priređuju EE maturanti jedinstven j je primjer kreativne prakse 


Maštovite odore, u kombinaciji s dobrom koreografijom, 
dobitna su kombinacija 


Prštava mladost na ivanečkim ulicama 


Ivanečki maturanti svake godine priređuju 
sve maštovitije scenske spektakle 


Sretno, generacijo 
2010./2011.! 


Svačije je srce zadrhtalo kad 
su na kraju, u svojim šarenim 
kostimima svi zajedno zaple- 
sali i tako pokazali roditeljima 
i profesorima da su generaciju 
2010./2011. uspješno pripre- 
mili za život i izazove kojih su 
tek — pred njima.(ljr) 


Djeca i roditelji obilježili Dan obitelji i Majčin dan 


Roditelji su mogli ami i izložbu oslikana stakla, vrčeva, svijećnjaka, vaza... 


Prigodnim programom i 
druženjem roditelja i djece- 
polaznika radionica i Igraonice 
za predškolsku djecu, u subotu, 
14. svibnja, ivanečko Društvo 
»Naša djeca“ obilježilo je Dan 
obitelji i Majčin dan. 

Djeca su najprije kratki pro- 
gram održala u prostorijama 
Udruge umirovljenika, a za- 
tim su se svi nastavili družiti u 
društvenim prostoru DND-a. 
U programu su nastupili i gosti, 
djeca 1. a razreda OŠ Ivanec 


Detalj iz programa uz Dan 
obitelji i Majčin dan 


FOTO: ARHIV DND 


s učiteljicom Irenom Prekrit. 
Mališani iz igraonice nastupili 
su sa svojom voditeljicom Lji- 
ljanom Martinčević-Smodek, a 
plesali su pod vodstvom Nike 
Putar. 

Roditelji su mogli razgledati 
i izložbu oslikana stakla, vrčeva, 
svijećnjaka, vaza, posuda za ulja 
i ocat. Izložba je trajna, može se 
pogledati u prostorima DND-a 
i trajno će se dopunjavati no- 
vim radovima. Društvo ,Naša 
djeca“ obilježavanje Dana obi- 
telji organizira već više godina, 
s ciljem osvješćivanja važnosti 
obitelji u životu djece. 

Piše: dipl. ing. Dark 
Putar, direktor 
Ivkom-plina d.o.o. 


Mijenjate 
stolariju? 
Javite se 
distributeru 


i I 
plina! 

Ako mijenjate stolariju, javite 
se distributeru plina. Zvuči čud- 
no, ali može vam spasiti život. 

Da pojasnimo. Za izgaranje 
1 prostornog metra zemnog 
plina potrebno je 10 prostornih 
metara zraka. Plinski aparati vr- 
ste B (klasični, na dimnjak) zrak 
za izgaranje uzimaju iz prosto- 
rije u kojoj se nalaze. Ako tu 
prostoriju hermetički zatvorimo 
novom stolarijom (PVC ili ALU 
izvedba prozora i vrata), narušit 
ćemo prijašnji sustav dovoda 
zraka. Na taj način izgaranje 
plina postaje nepravilno i dolazi 
do stvaranja smrtonosnog pli- 
na ugljičnog monoksida. 

U Ivancu i Salinovcu imali 
smo slučajeve trovanja _mo- 
noksidom neposredno nakon 
ugradnje plastične stolarije, sre- 
ćom, bez tragičnih posljedica. 
Očevidom je utvrđeno da boj- 
leri nisu bili servisirani, a ugrad- 
nja nove stolarije multiplicirala 
je stvaranje monoksida. 

Nakon početnog šoka i ne- 
vjerice vlasnika, trošila su zami- 
jenjena trošilima vrste C (tzv. 
fasadna trošila sa zatvorenom 
komorom izgaranja), na koje 
plastična stolarija nema utjecaja. 

Ako imate plastičnu 
stolariju, ne smijete imati 
plinski bojler vrste B bez 
izvedenog vanjskog dovo- 
da zraka. 

Zato, ma koliko vam god 
to čudno zvučalo, nećete po- 
griješiti javite li se distributeru 
plina ako ugrađujete novu PVC 
ili ALU stolariju. 


Srednja škola Ivanec bila je domaćin 30. državnog natjecanja u 
knjigovodstvu s bilanciranjem 


Bez obzira * 
na rezultat. * 
već ste 
pobjednici! ) 


U natjecanju su sudjelovali najbolji 


FOTO: B. TEŽAK 


učenici ekonomsko-turističkih škola 


iz cijele Hrvatske 


U utorak, 10. svibnja, prof. 
dr. Vesna Vašiček, predsjed- 
nica Državnog povjerenstva, 
u ivanečkoj je Srednjoj školi 
otvorila 30. državno natjeca- 
nje iz knjigovodstva s bilanci- 
ranjem. 

Cast da bude domaćin ju- 
bilarnog natjecanja, ivaneč- 
ka škola dobila je zato jer je 
upravo ona lani iznjedrila 
državnu prvakinju, Valentinu 
Đura. Dobrodošlicu učenici- 
ma iz cijele Hrvatske poželje- 
la je ravnateljica prof. Branka 
Pavić. Svim sudionicima se, u 
ime grada-domaćina, obratio 
i gradonačelnik Milorad Ba- 
tinić. 

- Grad Ivanec i Varaž- 
dinska županija partner su 
ivanečkoj Srednjoj školi i u 
takvoj suradnji škola i učeni- 
ci ostvaruju iznimne rezul- 
tate. Stoga je i domaćinstvo 
30. natjecanja rezultat svih 
njenih dosadašnjih rezultata 
— naglasio je gradonačelnik. 
Dobre rezultate natjecate- 
ljima poželio je i županijski 
pročelnik za prosvjetu mr. 


Miroslav Huđek. Program 
dobrodošlice gostima su pri- 
redili Djevojački pjevački 
zbor pod ravnanjem Nade 
Peček i školski glumci i pje- 
vači. 


-- 


Među natjecateljima iz 
Varaždinske županije najbolji 
rezultat ostvario je Tomislav 
Strugar iz Prigorca, učenik 
Srednje škole Ivanec, koji je 
bio šesti. Gosti su bili izni- 


Lijep program dobrodošlice svojim su gostima priredili 
učenici 


mno zadovoljni gostoprim- 
stvom Srednje škole, koja je 
uz odlično organizirano na- 
tjecanje, za učenike priredila 
izlete u Trakošćan i Lepogla- 
vu. (ljr) 


Srednja škola Ivanec na 30. je državnom natjecanju ugostila najbolje knjigovođe iz 


cijele Hrvatske 


Dentinska preosjetljivost 


Da bismo razumjeli proble- 
matiku dentinske preosjetljivo- 
sti, potrebno je pojasniti građu 
zuba. Na svakom zubu razliku- 
jemo zubnu krunu i zubni kori- 
jen. Kruna zuba je dio koji ,strši“ 
u usnu šupljinu, a korijen zuba 
je dio koji se nalazi u kosti (zub- 
noj alveoli). Krunu zuba izvana 
pokriva caklina. Ispod nje naila- 
zimo na dentin, a još dublje na 
zubnu pulpu smještenu unutar 
pulpne komorice. Korijen zuba 
je, umjesto cakline, s vanjske 
strane pokriven cementom. 
Nakon cementa slijedi dentin, a 
potom zubna pulpa smještena u 
korijenskom kanalu/kanalima. 

Dentinska preosjetljivost 
pogađa svaku sedmu osobu. Za 
mnoge ljude to često znači du- 
gotrajnu i bolnu neugodu, a za li- 


10 

ječnika dijagnostičku i terapijsku 
nedoumicu. Najčešći je razlog 
preosjetljivosti dentina gubitak 
cakline icementa u području vra- 
ta zuba, jer je tada dentin izravno 
izložen različitim podražajima iz 
okoline. Naime, kroz dentin se 
protežu dentinski tubulusi (ka- 
nalići) u kojima se nalaze odon- 
toblastični nastavci odgovorni za 
prenošenje podražaja iz okoline 
u zub. Gubitak cakline i cementa 
je posljedica nepravilnog četka- 
nja, pri kojem se stvaraju klinast 
defekti, različitih bolesti paro- 
donta, koje uzrokuju povlačenje 
zubnog mesa, zatim ponovlje- 
nih kiretaža i kirurških zahvata 
te procesa starenja. Osnovni je 
simptom dentinske preosjetljivo- 
sti jaka bol, koja se pojavljuje kao 
odgovor na mehaničke, termičke, 


kemijske i električne podražaje, a 
polako se smanjuje s njihovim 
odstranjenjem. 

Klinička iskustva pokazuju 
da je velika učestalost preosjet- 
ljivosti dentina u mladenačkoj 
dobi, tj. oko 20. godine, iako 
neka novija istraživanja poka- 
zuju da je najizraženija izme- 
du 40. i 50. godine. Najviše su 
pogođeni očnjaci i gornji pret- 
kutnjaci, zatim gornji sjekutići 
i donji pretkutnjaci te donji sje- 
kutići. Budući da je nepravilno 
četkanje zubi jedan od čestih 
uzroka ogoljelog dentina, in- 
dikativan je nalaz u dešnjaka 
izraženije recesije (povlačenje) 
gingive i preosjetljivosti den- 
tina na lijevoj nego na desnoj 
strani zubnih nizova, a u ljeva- 
ka suprotno. 


Dijagnozu dentinske  pre- 
osjetljivosti postavljamo na 
temelju anamneze i kliničkog 
pregleda.  Kliničkom slikom 
uglavnom prevladava negene- 
ralizirano povlačenje zubnog 
mesa, različito velika, glatka 
površina dentina, ogoljela od 
cakline i cementa i bez karije- 
snih promjena. Osnovni je su- 
bjektivni simptom bol. 

Postoje, također, brojni ure- 
daji i postupci za provjeru po- 
dražljivosti zuba. Mehanička 
stimulacija uključuje lagano po- 
vlačenje sonde po površini zuba 
i uspoređivanje sa susjednim zu- 
bom. Pri termičkom ispitivanju 
primjenjuju se hladnoća ili to- 
plina (mlaz hladnog zraka ili pak 
tople vode). Izvor su električnih 
podražaja aparati s galvanskom 


strujom. Za kemijsko ispitivanje 
podražljivosti dentina rabe se 
razblažene kiseline ili hiperto- 
nične otopine šećera. 

Preosjetljivost dentina može 
se smanjiti prirodnim proce- 
som, što traje dulje vrijeme, ili 
različitim terapijskim postup- 
cima. U terapijske postupke 
koje provodi doktor dentalne 
medicine uključena je primjena 
različitih lakova, gelova, dentin- 
skih adheziva, staklenih iono- 
mera i kompozitnih materijala. 
Sam pacijent može doprinijeti 
terapiji korištenjem određenih 
pasta za zube i otopina za ispi- 
ranje usta. 


CRVENI KRIŽ Na 
Državnom 
natjecanju ekipa 
prve pomoći u 
Zagrebu 


Zlatna medalja ekipi 


Srednje škole Ivanec 


i Državnim zlatom Ivančanke su se 
okitile u konkurenciji deset ekipa iz 
cijele Hrvatske, a nagrađene su i 
sudjelovanjem na Bakljadi u 
talijanskom Solferinu 


Ekipa prve pomoći mla- 
deži Crvenoga križa iz Ivanca 
osvojila je zlatnu medalju na 
Državnom natjecanju što je u 
subotu, 14. svibnja, održano u 
OŠ Izidora Kršnjavog u Zagre- 
bu. Naslov državnih prvakinja 
srednjoškolke su, redom uče- 


nice ivanečke Srednje škole, 
osvojile u jakoj konkurenciji 
deset ekipa, koje su prethodno 
pobijedile na međužupanijskim 
natjecanjima. U kategoriji mla- 
deži natjecali su se predstavnici 
društava Crvenog križa iz Buja, 
Grubišnog Polja, Hvara, Ivanca, 


FOTO: ARHIV CRVENI KRIŽ 

Ivančanke su, pod vodstvom prof. J. Vujasinović, bile uvjerljivo najbolje na Držav- 


nom natjecanju u Zagrebu 


Osijeka, Požege, Raba, Siska, 
Zadra i Zagreba. 

Pobjednička ekipa u sastavu 
je Margareta Paljak, Amanda 
Vanjek, Ana Kruhoberec, Iva 
Canjuga, Magdalena  Slopar 
i Kristina Kozina, a vodila ih 
je prof. Jasminka Vujasinović. 


Djevojke su ostvarile najbolje 
rezultate u teoretskom i prak- 
tičnom dijelu natjecanja. 

Za nagradu, ovog mjeseca 
putuju na Bakljadu u talijanski 
grad Solferino, u kojemu je i ro- 
dena ideja o stvaranju Crveno- 
ga križa. Inače, ivanečke ekipe 


u zadnjih su deset godina čak 
osam puta sudjelovale na dr- 
žavnim natjecanjima i osvajale 
čelna mjesta, pa se s pravom 
može reći da je i ova zlatna me- 
dalja rezultat dugogodišnjeg 
sustavnog rada na obučavanju 
mladih. (ljr) 


BARIJERE U Ivancu se nastavlja otklanjanje 
arhitektonskih barijera za osobe s invaliditetom 


Uređen je prilaz za invalide grobnoj kući 


Arhitektonske barijere koje 
invalidnim osobama otežava- 
ju ili onemogućuju prilaz jav- 
nim objektima i površinama, u 
Ivancu se postupno uklanjaju. 
Najnoviji primjer dolazi iz Ko- 
munalne tvrtke Ivkom, koja je 


uredila prilaz za invalide grob- 
noj kući na ivanečkom grad- 
skom groblju, pa tako osobe 
u kolicima odsad neometano 
mogu prići odarima i pokojni- 
cima odati posljednju počast. 
Inače, na grobnu kuću po- 


stavljen je i križ, koji je osob- 
na donacija Melite i Mladena 
Stanka iz Ivanca. Križ je blago- 
slovljen u Međugorju. (ljr) 
Osobe u kolicima odsad 


neometano mogu prići 
odarima 

IZ LIJEČNIČKE ORDINACIJE 
Koža - najveći ljudski organ 


i Prištići se ne smiju istiskivati, jer možemo uzrokovati upalu i stvaranje ožiljaka 


Koža je najveći organ ljud- 
skog tijela. Potpuno se ob- 
navlja svakih sedam do deset 
tjedana svakodnevnim ljušte- 
njem oko pet milijuna mrtvih 
stanica. Ima više važnih funk- 
cija: štiti nas od infekcija izva- 
na, regulira tjelesnu tempera- 
turu, preko nje primamo osjet 
dodira, topline, hladnoće, 
pritiska i boli. Sastoji se od tri 
sloja - površinskog tankog slo- 
ja i debljeg srednjeg u kojem 
su smještene lojnice, znojnice 
i korijen dlake te masnog pot- 
kožnog tkiva. 

U tankom sloju (epider- 
misu) stalno se stvaraju nove 
stanice koje zamjenjuju mr- 


tve na površini kože. Sta- 
renjem koža postaje tanja, 
smanjenjem srednjeg sloja 
javljaju se bore, a dolazi i 
do promjene u pigmentaciji 
(»flekovi“). Smanjuje se luče- 
nje loja, broj znojnica i izluči- 
vanje znoja. Različiti čimbe- 
nici okoline, ali i naše navike, 
nepovoljno djeluju na kožu 
dovodeći do preranog stare- 
nja (nedovoljan dnevni unos 
vode, loša prehrana - manjak 
voća i povrća, nedostatak 
sna, stres, previše kave i čaja, 
konzumiranje alkohola, pu- 
šenje, prekomjerno izlaganje 
sunčevom svjetlu ili hlad- 
nom, vlažnom i vjetrovitom 


vremenu te centralno grija- 
nje i klimatizacija). 


Problemi mladenač- 
ke kože 


Hormonalne promjene 
tijekom odrastanja utječu na 
količinu loja koje izlučuju žli- 
jezde lojnice. Najčešće posto- 
ji više loja nego što je to uobi- 
čajeno. Mladi primjećuju da 
im se koža lica i grudnog koša 
masti. Ljepljive stanice bloki- 
raju pore i masnoća ne može 
izaći na površinu. Dolazi do 
začepljenja i stvaranja akni 
- jedne od najčešćih bolesti 
kože. Troje od petero ljudi u 
dobi između 12 i 24 godine 


Prč 

ima akne. Kod nekih, koža 
stvara premalo masnoće što 
kožu čini suhom i grubom na 
dodir. Akne se obično javlja- 
ju na licu, grudima, gornjem 
dijelu leđa te ruku u obliku 
bijelih prištića, mitesera, cr- 
venkastih upalno promije- 
njenih prištića te potkožnih 
cista. 

Akne se mogu izbjeći ili 
kontrolirati korištenjem bla- 
gih sredstava za čišćenje kože. 
Ireba izbjegavati preparate 
na bazi ulja, već koristiti one 
na bazi vode. Zaštititi se od 
djelovanja sunca. Kosu držati 
dalje od lica (ona ne služi za 
prikrivanje akni). Izbjegava- 


ti dodirivanje lica rukama i 
predmetima (mogućnost in- 
fekcije). Prištići se ne smiju 
istiskivati, jer time možemo 
uzrokovati upalu i stvaranje 


ožiljaka. Treba izbjegavati 
pretjerano pranje i trljanje 
kože koje dovodi do njezine 
iritacije i pogoršanja akni. Ve- 
ćina akni će nestati uz takav 
postupak. Ako su promjene 
jako izražene, treba potražiti 
liječničku pomoć. 


S 


Veliki spektakl 
u organizaciji 
Plesnog kluba 
Ivančica 


Nastupilo 

50 plesača 

PE plesnih 
lubova 


Plesni klub Ivančica u iva- 
nečkoj je kinodvorani u subo- 
tu, 7. svibnja, priredio plesni 
spektakl u povodu Svjetskog 
dana plesa. Priredba je ujed- 
no bila i koncert podrške klu- 
bu za odlazak na predstojeće 
državno prvenstvo u Poreču. 
U programu je sudjelova- 
lo više od 50 plesača iz pet 
plesnih klubova, ivanečkog 
Ritma, Plesnog studija Takt, 
EBC-a iz Varaždina, ivanečkog 
Društva Naša djeca i Plesnog 
kluba Ivančica. Njihov je na- 
stup pratilo oko 200 posjeti- 
telja. Cilj manifestacije bila je 
popularizacija plesa i plesne 
umjetnosti u našemu gradu 
i prikupljanje novca koji će 
djevojkama omogućiti na- 
stup na prvenstvu Hrvatske. 
(nn) 


Bankarski krediti bez ja- 
maca, krediti bez hroka do 
160.000 kuna, 30.000 eura 
na 2/3 primanja, do 17.000 
eura na polovicu prima- 
nja, 15.000 eura na osta- 
tak primanja. Pozajmice 
do 50.000 kuna bez hroka 
i gledanja C/L; kratkoroč- 
ne pozajmice do 20.000 
kuna za 24 sata, kamate od 
7,99% do 13,5%. 

Uz svaki kredit polica 
životnog ili DMF — za sve. 
Za informacije nazovite 
g. Marka, 098-17-51-719, 
091-22-60-697. 


Umro je ivanečki novinar, skladatelj i pjesnik Franjo Hrg 
Otišao je pjesnik grada 
“poleg jedne velike gore? 


Franjo je cijeli svoj rad ugradio u kulturu voljenoga Ivanca 


Preminuo je ivanečki umi- 
rovljeni novinar, skladatelj i pje- 
snik Franjo Hrg. Vrstan pozna- 
vatelj hrvatskoga književnoga 
jezika i dijalektologije, koji je 
svojim znanjem obilježio po- 
četke rada Radija Ivanec, svoju 
je životnu borbu s teškom bole- 
šću izgubio u 79. godini. 

Odlazak Franceka mnogi su 
njegovi suradnici i znanci doče- 
kali s tugom. S razlogom, jer s 
Hrgom su rasle i stasale genera- 
cije mladih, koje je novinarski i 
jezično odgajao, inzistirajući na 
poštivanju visoke kvalitete je- 
zika u govoru i pismu. Napisao 
je knjigu Ivanečki govor i rječ- 
nik (Ivonjski goavar i riečnik), 
zapaženo djelo u hrvatskoj di- 
jalektološkoj literaturi. Izdao 
jeicijeli niz zbirki pjesama na 
štokavskom i na rodnom iva- 
nečkom govoru. Bio je član 


Franjo Hrg 


Hrvatskog novinarskog druš- 
tva, idejni začetnik neformal- 
ne skupine Ivanečki pjesnički 
krug i član Varaždinskog knji- 
ževnog društva. Odlično je 
poznavao ivanečku povijest, a 


aa 


a 
sni LL. d 
i Ta gi ki pria, i“U 

Talj 


U Gradskoj vijećnici održana je komemoracija 


autor je i niza skladbi i nekoli- 
ko glazbenih udžbenika. Bavio 
se i umjetničkom fotografijom, 
bio je planinar, a cijeli svoj rad 
ugradio je u kulturu voljenoga 
Ivanca. 


O njegovu životnom putu 
i sjećanju na Franju, na kome- 
moraciji što su je u četvrtak, 
5. svibnja, u Gradskoj vijećnici 
priredili Grad Ivanec, Radio 
Ivanec i Pučko otvoreno učili- 
šte, govorili su ravnatelj Učilišta 
Mario Kramar i bliski suradnici 
i radni kolege pokojnoga Hrga, 
prof. Ivan Knežević, Ana Vresk 
i prof. Ivanka Kunić. U nazoč- 
nosti Hrgove obitelji, prijatelja i 
znanaca, oni su se dirljivim rije- 
čima prisjetili Franceka. 

- Franjina dobra djela bit će 
tragovi koje će pokušati slijediti 
mnogi, a njegova obitelj i svi mi 
bit ćemo osiromašeni za veliku 
dobrotu koju nam je tijekom 
svoga života poklanjao — kazala 
je Ana Vresk, umirovljena ravna- 
teljica ivanečke knjižnice, koja je 
desetljećima radila s Hrgom. U 
ime svih građana, sućut obitelji 
izrazio je predsjednik Gradsko- 
ga vijeća Cedomir Bračko. 

Na posljednji počinak Fra- 
njo Hrg ispraćen je istoga dana 
na gradskom groblju u Ivancu, 
gdje su se od njega oprostili i 
drugi prijatelji, znanci i surad- 
nici.(ljr) 


Gačički vatrogasci izveli su vježbu evakuacije i spašavanja učenika 


Taktičko-pokazna vježba u Područnoj školi u Gačicama 


Vježba se 
provodila pod 
pretpostavkom 
istjecanja plina u 
školskoj kotlovnici 

Kako bi provjerili svoju 
obučenost i taktičko-interven- 
tnu spremnost, članovi Dobro- 
voljnog vatrogasnog društva 
Gačice, u petak su, 27. svibnja, 
izveli vježbu evakuacije i spa- 
šavanja u Područnoj školi u 
Gačicama. 

Vježba se provodila pod 


12 


lipanj 201]. 


FOTO: B. TEŽAK 


pretpostavkom istjecanja plina 
u školskoj kotlovnici. U vježbi 
su rado sudjelovala djeca, koja 
su pod vodstvom učitelja or- 
ganizirano napustila školu, a 
potom su vatrogasci rutinski i 
profesionalno odradili vježbu i 
pokazali da su, osim klasičnih 
protupožarnih, spremni i za 
takve vrste intervencija. Zapo- 
vjednik VZ Ivanca Mario Ro- 
gina vježbu je proglasio uspješ- 


Djeca su rado i s ve- 
seljem sudjelovala u 
vježbi 


odradili profesionalno 


nom te pohvalio zapovjednika 
DVD-a Gačice Zvonimira Bre- 
zovca i ažurnost društva u pro- 
vođenju plana rada DVD-a za 
ovu godinu. (ljr) 


Staza je duga 2.300 metara, a razlika nadmorske visine od starta do cilja veća jeod 500m 


Grad Ivanec potiče brdski biciklizam na Ivančici 

biciklizma 


Downhill je brdski biciklistički spust, 
najatraktivnija disciplina brdskog 


Manjka vam adrenalina? Dođite 
na Downhill utrku Ivanščica 2011.! 


Riječ je o brdsko-biciklističkom spustu (downhill), najatraktivnijoj disciplini brdskog biciklizma 


Ljubitelji ekstremnih spor- 
tova ovog će mjeseca imati pri- 
like pratiti prvu Downhill utr- 
ku Ivanščica 2011. koja će se, u 
povodu Dana grada Ivanca, na 
Ivančici održati u nedjelju, 26. 
lipnja. 

Organizira je Brdsko-bici- 
klistički klub Ivanščica iz Ivan- 
ca, kao prvu utrku takvog tipa 
u ovom dijelu Hrvatske. Riječ 
je o brdsko-biciklističkom spu- 


stu (downhill), najatraktivnijoj 
disciplini brdskog biciklizma, 
koja će svojom vratolomnošću 
sve one koji toga dana odlu- 
če pogledati utrku bez dvojbe 
ostaviti bez daha. 

- S razlogom, jer biciklisti 
će se vratolomnom brzinom sa 
starta na oko 800 metara nad- 
morske visine (Veliko Oberšje) 
spuštati stazom dugom nešto 
više od 2.300 metara i završiti 


na cilju na samo 280 metara 
nadmorske visine. Staza utr- 
ke siječe cestu koji vodi na vrh 
Ivančice otprilike dva kilome- 
tra iznad Žganog vina. Gornja 
trećina staze vrlo je strma i za- 
htjevna, dok je donji dio staze 
nešto položeniji, s izgrađenim 
skokovima od zemlje i kame- 
nja, ali jako brz i atraktivan — 
ističe predsjednik BBK Miro- 
slav Đurin. 


Budući da je riječ o utrci 
koja popularizira Ivančicu kao 
destinaciju planinskog turizma, 
utrku financijski podupire Grad 
Ivanec, koji se i ubuduće kani 
aktivno uključivati u poticanje 
razvitka brdskog biciklizma. 

- S takvom potporom na 
Ivančici bi bilo moguće urediti 
i druge tipove staza za brdski 
biciklizam (XC, Freeride, 4X, 
pumptrack) te tako stvoriti bi- 


ciklistički centar koji bi privla- 
čio razne kategorije biciklista 
iz šire regije i inozemstva — za- 
ključio je Đurin. 

Ako, dakle, poželite višu 
razinu adrenalina, uživajte 26. 
lipnja u biciklističkoj utrci na 
ekstremnim stazama na Ivanči- 
ci. Od 12.30 do 14 sati održat će 
se kvalifikacijska utrka, dok će 
se finalna održati od 15 do 17 
sati. (ljr) 


Održano je biciklističko prvenstvo Varaždinske 
županije na brdskoj cestovnoj vožnji,Prigorec 2011.“ 


Radoslav Rogina postavio 
novi rekord staze - 7.54 min. 


Pokrovitelj utrke bio je Grad Ivanec 


Radoslav Rogina, član BK Loborike, po- : 


bjednik je Brdske biciklističke utrke Prigorec 
2011., što je u subotu, 14. svibnja, održana na 
3.400 metara dugoj stazi od Ivanca do Prigor- 
ca. 

Ta utrka ujedno je prvenstvo Varaždinske žu- 
panije u brdskoj cestovnoj vožnji, a svake se go- 
dine održava i kao završno testiranje natjecatelja 
za nastup na brdskom nacionalnom prvenstvu. 
U njoj su nastupili natjecatelji u kategorijama po- 
četnika, kadeta, juniora, žena, U-23, elite, vetera- 
na i rekreativaca. 

Rogina je ujedno u kategoriji elite za tri sto- 
tinke srušio lanjski rekord staze i postavio novi 
— 7.54 minuta. 

Najbolje trkače medalja- 
ma je nagradio dožupan 
Milan Pavleković 


Utrke su održane pod po- 
kroviteljstvom Grada Ivanca, a 
njihov start označili su varaž- 
dinski župan Predrag Štromar 
i potpredsjednik ivanečkoga 
Gradskoga vijeća Stjepan Hu- 
doletnjak. Medalje najboljima 
uručio je dožupan Milan Pavle- 
ković.(ljr) 

Start utrke bio je 
kod crkve u Ivancu 


Ekipe ,starih“ i ,mladih“ uoči ribičkog natjecanja 


Svečana sjednica Društva 
za športsku rekreaciju Lančić-Knapić 


Rekreativci obilježili 


jubilarnu 25. obljetnicu DŠR-a 


U povodu jubilarne 25. 
obljetnice postojanja, u društve- 
nom domu u Knapiću u subotu 
je, 14. svibnja, održana svečana 
sjednica DŠR-a_Lančić-Knapić. 
Obilježavanje značajnog jubileja 
bila je i prilika za predstavljanje 
biltena u kojemu je skraćeno 
predstavljen rad društva od 
1986. do danas, a izradili su ga 
predsjednik i tajnik DŠR-a Vinko 
Harjač i Mario Surjak. 
Jubilej lančićkim i knapićkim 
rekreativcima i sportašima če- 
stitali su predsjednik Gradskoga 
vijeća Ivanca Čedomir Bračko, 
izaslanik gradonačelnika Stje- 
pan Hudoletnjak, aktualni pred- 
sjednik DŠR-a Salinovec te pred- 
stavnici drugih sportskih udruga 


i asocijacija i prijatelji slavljenika. 
Dodijeljene su i zahvalnice 
dugogodišnjim članovima, ak- 
tivistima i prijateljima društva, 
a potom je upriličena i primo- 
predaja prijelaznog pehara u 
sportskim susretima stari-mladi, 
u kojima je, u 16 disciplina, su- 
djelovalo 53 mještana. Pehar je 
primio kapetan pobjedničke 
ekipe,starih“ Damir Fodrek. 
U drugom dijelu programa 
publiku okupljenu u posve is- 
punjenoj dvorani do suza su na- 
smijali članovi Glumačke družine 
Komedijaš iz Stažnjevca s dvije 
kraće predstave, Ljubav prek plo- 
ta i Autoškola. U pauzi između 
dviju predstava, stihove su govo- 
rili Mario Surjak i Vinko Slivar.(ljr) 


13 


lpanj 207]. 


FOTO: ARHIV DŠR LANČIĆ 


IVANEČI. 
NOVINE ; 


UKRATKO 


TENIS 3. hrvatska 
teniska liga SZH 


Elkom u 
novoj sezoni 
startao 
porazom 


Ekipa Elkoma porazom je 
startala u novoj prvenstvenoj 
sezoni 2011. u 3. hrvatskoj 
teniskoj ligi sjeverozapadne 
Hrvatske. U utakmici 1. kola 
Elkom je na gostovanju u 
Varaždinu poražen od ekipe 
Varteksa Il rezultatom 8:1. Svi 
pojedinačni mečevi pripali su 
domaćinu, a jedinu pobjedu 
ostvarili su Ivan Hrg i Mario 
Zagorščak u igri parova i to re- 
zultatom 2:1 u setovima (6:1, 
3:6, 10:8). U ligi se natječe šest 
ekipa, Daruvar, Koprivnica II, 
Prelog, Didon iz Virovitice, Var- 
teks II i Elkom. Igra se jedno- 
strukim bod sistemom u pet 
prvenstvenih kola, a prvopla- 
sirana ekipa ide u kvalifikacije 
za viši rang natjecanja.(nn) 


SPORTSKI 
RIBOLOV 
Natjecanje u 
ribolovu udicom 
na plovak 


Prvaci - 

D. Vuk, L. 
Hrupek i iD. 
Cerovčec 


U organizaciji ŠRD-a Iva- 
nec, na Barutnom bajeru odr- 
žano je društveno natjecanje 
u ribolovu udicom na plovak 
u kategorijama kadeta, ka- 
detkinja, juniorki i juniora. U 
kadetskoj kategoriji pobijedio 
je Dominik Vuk sa 5625 grama 
ulovljene ribe, drugi je Mavri- 
cijo Mašoc, a treći Mateo Tur- 
čin. U kategoriji kadetkinja i 
juniorki na natjecanju po prvi 
puta dosad nije bilo nijedne 
natjecateljice. Luka _Hrupek 
prvak je kod juniora s ulovom 
od 6023 grama, drugi je Niko- 
la Geček, a treći Nikica Posavi. 

Na Omladinskom  bajeru 
održano je natjecanje u kate- 
goriji seniora, a prvak je Drago 
Cerovčec s ulovom od 2202 gra- 
ma. Drugi je Božo Friščić, treći 
Dražen Hrupek, a slijede Branko 
Matijević i Tomislav Friščić. (nn) 

Ivanečki eneo ci ' — 
osvojio naslov 


viceprvaka Hrvatske 


i Nakon tri uzastopna zlata, srebro je 


dalja potvrda odlične ivanečke 
rukometne kvalitete 


Muška rukometna ekipa 
Srednjoškolac iz Ivanca na za- 
vršnici prvenstva Hrvatske u 
konkurenciji srednjih škola u 
Trogiru okitila se naslovom vi- 
ceprvaka Hrvatske. Nakon što 
je tri godine uzastopce osvajala 
naslov državnih prvaka, ekipa 
je ove godine srebrna, a time 
je samo potvrdila standardnu 


T 


i kontinuiranu ivanečku ruko- 
metnu kvalitetu. 

Naši rukometaši pobijedili 
su ekipu Gimnazijalca Sušak iz 
Rijeke s 10:8 (5:4) i zagrebačkog 
Spina s 18:11 (7:7). 


U polufinalnoj utakmici 
svladali su potom i Gimnazi- 
jalca iz Nove Gradiške sa 16:15 
(9:7), a u finalu s Mladosti iz 
Ivanić Grada poraženi su sa 
1411 (5:4).(nn) 


RUKOMET Rukometni klub Ivančica, član 1. hrvatske rukometne lige 


Sezona završila, Ivančani 
na devetom mjestu 


Vinkovaca plasirao u Premijer ligu 


Na utakmici na domaćem 
terenu, koju je pratilo oko 300 
gledatelja, RK Ivančica u uta- 
kmici 23. kola 1. HRL poražena 
je od Crikvenice s 29:24 (17:11). 
Gostujuća momčad povela je 
već u 16. minuti s 8:4, dok je u 
25. minuti rezultat bio nimalo 
utješnih 13:8. U 2. poluvremenu 
domaćin je uspio smanjiti rezul- 
tat (43. minuta) na 19:21, potom 
i na 22:24, ali u tim presudnim 
minutama bio je neprecizan u 
napadu i propustio je priliku 
za izjednačenje. Istaknimo da 


su među našim rukometašima 
najbolji bili vratar Alen Grd s 15 
obrana is 2 obranjena sedmerca 
te Marko Težak sa 7 pogodaka. 
Dobru i uzbudljivu utakmicu 
pokvario je loš sudački par Plen- 
taj i Ružić, koji je svojim odluka- 
ma stvarao revolt na tribinama. 
Na gostovanju u Senju, Ivan- 
čica je poražena od Senja \Walle- 
nborn s 27:23. Za minimalno 
vodstvo domaćina nakon 1. polu- 
vremena najzaslužniji je bio vratar 
Grd. U nastavku utakmice Senj je 
poveo sa 17:13, 19:17, pa 22:17. 


U ekipi Ivančice najbolji igrač 
ponovno je bio Grd, a istaknuli 
su se i Kutnjak, Gotal i Kelemen. 
Ivančica je potom doživjela i 
poraz od Umaga, s 36:32, što je 
bio još jedan šok za domaće na- 
vijače i četvrti uzastopni poraz 
Ivančice u nastavku prvenstva. 
Kod domaćina najefikasniji 
igrači bili su Levanić i Kutnjak 
55 i Žimbrek s 4 gola. Momčad 
Ivančice zatim je u gostima, 
u utakmici zadnjeg, 26. kola, 
uspjela poraziti Prelog s 33:29. 
Momčad Ivančice na kraju 


i Prvak lige je Kaštela Adriachem s 37 bodova, koji se sa Spačvom iz 


prvenstvene sezone je deveta, s 
25 bodova, što je iznenađujuće 
s obzirom na prvi dio sezone, 
kada se nalazila među tri pr- 
voplasirane momčadi. Od 13 
utakmica u proljetnom dijelu, 
Ivančica je triput poražena na 
domaćem parketu (Županja, 
Đakovo, Umag), a ostvarila je 
samo četiri pobjede uz 9 poraza. 
Prvak lige je Kaštela Adriachem 
s 37 bodova koji se sa Spačvom 
iz Vinkovaca plasirao u viši rang 
natjecanja, u Premijer hrvatsku 
rukometnu ligu.(nn) 


3. hrvatska rukometna liga Sjever,žene 


Ivančanke visoko porazile 
Lipik, rezultat: 41:22 


Zahvaljujući odličnoj igri, 
ženska rukometna = ekipa 
Ivanca u prvenstvenoj sezoni 
2010./2011. plasirala se u 2. HRL 
Sjever i to tri kola prije kraja pr- 
venstvene sezone. Ekipa Ivanca 
u utakmici 19. kola na doma- 
ćem parketu poražena je od 
ekipe Podravke 3 iz Koprivnice 
s 39:27. Do 20. minute rezultat 
je bio izjednačen, 12:12, a zatim 
je iskusnija gostujuća ekipa u 25. 
minuti došla do prednosti od 
16:12 i prvo poluvrijeme završi- 
la vodstvom od 22:15. Ivančan- 
ke su u tom vremenu zapucale 
sedam napada, gubile su loptu 
i jednostavno - nije ih išlo. U 2. 
poluvremenu ekipa iz Koprivni- 
ce nastavila je istim ritmom i u 
50. minuti dostigla prednost od 
10 golova, 32:22. U domaćoj eki- 
pi najbolja igračica bila je Ines 
Slivar sa 9 golova. 

U utakmici 20. kola Ivan- 
čanke su svladale ekipu Gra- 
dine s 32:26. Naše su igračice 


odlično odigrale cijelu utakmi- 
cu i nakon prvih 30 minuta 
ostvarile prednost od 18:10. Tu 
su prednost u 2. poluvremenu i 
sačuvale te pobijedile. Najbolja 
igračica ponovno je I. Slivar s 
8 pogodaka, Martina Rudnički 
zabila je 7, a Lucija Sever 6 go- 
lova. 

U utakmici 21. kola s Lipi- 
kom, Ivančanke su pobijedile s 
visokih 41:22 (23:11). Rudnički 
je postigla 9 golova, Kristina Jug 
8, Slivar 6i Sever 5. Zatim su 
Ivančanke u nekompletnom 
sastavu, zbog obveza pojedinih 
igračica, otputovale u Slatinu. 
U utakmici posljednjeg, 22. 
kola, poražene su od ekipe Dra- 
govoljca s 41:31. Ova utakmica 
nije bila od posebnog značaja 
za Ivančanke tako da je trene- 
rica Višnja Surjak dala priliku 
i mlađim igračicama. U ekipi 
Ivanca najistaknutije igračice 
bile Rudnički sa 7 i Slivar s 5 
golova.(nn) 


I. hrvatska mlađa kadetska rukometna liga/96. g. 


Bez plasmana za završnicu 
prvenstva Hrvatske 


Rukometna ekipa Ivančice, 
godište 1996., u Kutini je odigrala 
dvije utakmice 12. kruga 1. hrvat- 
ske mlađe kadetske rukometne 
ige. Poražena je od kutinske Mo- 
slavine s 28:18 (14:9), a zatim od 
momčadi Petrinje s 23:16 (12:7). 

aš najefikasniji igrač bio je 
ike Lind s 10 golova. Momčad 
vančice u konkurenciji 26 ekipa 
nakon 12. kruga nalazi se na pe- 
om mjestu prvenstvene tablice 
sa 36 bodova. Ivančica je zatim 


u Vidovcu odigrala dvije utakmi- 
ce 13. kruga, pobijedivši Fenix 
5 26:17 (10:9) i doživjevši poraz 
od Osijeka s 22:21 (11:11). U pr- 
voj utakmici najbolji igrači bili su 
arko Maloić s 5 golova te Nino 
Trefil i Matej Šagij sa 4. U drugoj 
utakmici Maloić i Trefil postigli 
su po 6 golova. Zadnje utakmice 
bile su odlučujuće za plasman 
vančice na završnicu prvenstva 
Hrvatske, ali joj to, s obzirom na 
ri poraza, nije uspjelo.(nn) 


Prva hrvatska rukometna liga,1994. godište 


Polovičan uspjeh u 
utakmicama 10.i 11. kruga 


Rukometna ekipa Ivančice, go- 
dište 1994. u Kutini je s polovičnim 
uspjehom odigrala dvije _prven- 
stvene utakmice 10. kruga 1. HKRL. 
Pobijedila je momčad Rudara iz Sa- 
mobora s 23:22, a poražena je od 
Croatia osiguranja Zagreb s 27:24. 
U redovima Ivančice istaknuo se 
Teodor Kelemen s 19 golova. U 


gostovanju u Čakovcu u utakmi- 
cama 11. kruga, Ivančica je svladala 
momčad varaždinskog Varteksa di 
Capria s 30:22 (12:8), a poražena je 
od momčadi Međimurja s 32:28 
(16:13). Najistaknutiji igrači bili su 
Matija Ivanušić s 8 i Neven Galić sa 
6 golova, dok je u drugoj Kelemen 
postigao 13 golova. (nn) 


4. hrvatska nogometna liga, skupina A 
Promjenljiva igra Ivančice, 
glavnog favorita lige 


U utakmici sa Sračincem loše je sudio Nino Vugrinec iz Komarnice; zbog 
toleriranja oštre igre, Kukec je završio na šivanju glave u varaždinskoj bolnici 


Nogometna momčad Ivan- 
čice u utakmici 17. kola 4. HNL 
Sjever, na gostovanju u Kotoribi 
neriješeno je, s 3:3, odigrala der- 
bi utakmicu s momčadi Gra- 
ničara. Domaća momčad 1. je 
poluvrijeme završila vodstvom 
od 3:2, ali ju je Ivančica dostigla 
u drugom dijelu. Za našu mom- 
čad strijelci su bili Danijel Buhin, 
Neven Pađen i Petar Kocijan. 

U utakmici 18. kola, Ivanči- 
ca je u Ivancu utakmicu s Dina- 
mom iz Palovca odigrala neod- 
lučeno, 1:1. Bio je veliki šok za 
domaću momčad, koja je tako 
izgubila priliku da ponovno 
preuzme vrh prvenstvene tabli- 
ce. Ivančani su u samom finišu 
imali dvije izgledne prigode, ali 
bez prave završnice, a gostujuća 
momčad bila je sretna osvaja- 
njem jednog boda. 

U gostima u Čakovcu, Ivan- 
čica je potom s 2:1 izgubila 
susret sa Slogom, a onda ju je 
sustigao još jedan poraz, u Ivan- 
cu, gdje je od Sračinca izgubila 
s 2:1. Domaćin je, doduše, u 15. 
minuti poveo pogotkom Ko- 
cijana, a gosti su uspjeli postići 
izjednačujući pogodak u završ- 
nici 1. poluvremena. Potrebno 
je istaknuti loše suđenje Nina 
Vugrinca iz Komarnice, koji je 
u 1. poluvremenu tolerirao oš- 
tru igru gostujuće momčadi, ne 
sankcioniravši je žutim kartoni- 


ma, tako da su zbog ozljeda igru 


napustili Biško i Kukec. Potonji 


je završio i u bolnici u Varaždi- 
nu, na šivanju glave. Zbog tog je 
domaćin morao već u prvih pola 
sata izvršiti dvije neplanirane 
zamjene, a to je potpuno promi- 
jenilo igru domaće momčadi. U 
2. poluvremenu sudac Vugrinec 
razmahao se žutim kartonima i 
potpuno se izgubio na terenu, a 
domaćin je od 52. minute, zbog 
drugog žutog kartona, ostao bez 
Leona Gregura. U sudačkoj na- 
doknadi momčad Sračinca je 
povela i pobijedila i time Ivan- 
čicu udaljila od prvog mjesta, za 
koje je, s obzirom na raspoloživ 
igrački kadar, bila favorit. 

Utakmicu u Gojancu s Pli- 
tvicom, Ivančica je odigrala 
taktički dobro. Imala je izgled- 
ne prigode, ali nije uspjela 
zatresti mrežu. Utakmica je 
završila neriješeno, 0:0. Nakon 
serije loših susreta, Ivančica je 
pobjedu ubilježila u susretu s 
Čukovcem 77, rezultat 4:1. Kod 
vodstva od 1:0, Ivančica je ima- 
la još sedam-osam izglednih 
prigoda, ali prvo je poluvrijeme 
završilo minimalnim vodstvom 
od 1:0. U 2. poluvremenu do- 
maćin je postigao još tri po- 
gotka, za konačnu pobjedu od 
41. Za Ivančicu tri je pogotka 
postigao Kocijan, a jedan Denis 
Bochl. Ivančica je na prvenstve- 
noj tablici peta, s 39 bodova, a 
vodi Nedeljanec.(nn) 


Malonogometna liga grada Ivanca 


Lukavčan 78 vodeća momčad lige 


U Malonogometnoj ligi gra- 
da Ivanca četiri momčadi kon- 
kuriraju za naslov prvaka, pa se 
očekuje neizvjesna završnica. 
U utakmicama 15. kola vodeća 
Learta poražena je od momča- 
di Lovrečana, dok je visokom 
pobjedom nad Prigorcem DSR 
Salinovec preuzeo vodstvo na 
prvenstvenoj tablici. Rezultati 
15. kola: Drvodjelac-Time out 
caffe 5:3, ITAS—UKS Bedenec 
6:3, Jerovec-Lukavčan 78 7:2, 
Stažnjevec-Cerje Tužno 7:3, 
DSR Salinovec-Prigorec 11:4, 
Learta—-Lovrečan 2:5. 

U 16. kolu vodeći DSR Sali- 
novec pobijedio je Stažnjevec, 
dok je Jerovec teško porazio 
momčad UKS Bedenec. Rezul- 
tati 16. kola: Lovrečan—Cerje 
Tužno 2:2, Lukavčan 78—Pri- 
gorec 3:0, Stažnjevec-DSR Sa- 
linovec 1:5, Jerovec-UKS Be- 
denec 14:2, Learta-Drvodjelac 
5:1, ITAS —Time out caffe 4:3. 

Momčad Cerja Tužnog u 


utakmicama 17. kola priredi- 
la je iznenadenje pobijedivši 
drugoplasiranu Leartu, dok je 
Lukavčan 78 novom pobjedom 
izbio na drugu poziciju u ligi. 


Rezultati: = ITAS-Drvodjelac 
1:0, DSR Salinovec-Lovrečan 
3:3, Prigorec-UKS Bedenec 


8:2, Jerovec-Time out caffe 5:0, 
Stažnjevec-Lukavčan 78 0:4, 
Cerje Tužno—Learta 4:2. 

U utakmicama 18. kola Le- 
arta je pobijedila vodeći Sali- 
novec i tako ga skinula s vode- 
će pozicije na tablici. Preuzela 
ju je momčad Lukavčana 78, 


pobijedivši minimalnim  re- 
zultatom čvrsti Lovrečan. Re- 
zultati 18. kola: Learta-DSR 
Salinovec 5:2, Jerovec-ITAS 
4:2, Stažnjevec —UKS Bede- 
nec 9:2, Prigorec- Time out 
caffe _ 3:1, Drvodjelac-Cerje 
Tužno 44, Lukavčan 78-Lo- 
vrečan 1:0. 

Momčad Lukavčana 78 u 
utakmici 19. kola ostvarila je 
visoku pobjedu nad Leartom, 
pa je tako Lukavec zadržao 
prvo mjesto na tablici. Rezul- 
tati 19. kola: Prigorec-ITAS 
4:8, Drvodjelac-Jerovec 2:3, 
Stažnjevec- Time out caffe 2:3, 
Lovrečan-UKS Bedenec 10:3, 
Learta-Lukavčan 78 0:7, Cerje 
Tužno—DSR Salinovec 4:1. 

Poredak: 1. Lukavčan 78 43 
boda, 2. Jerovec 42, 3. Lear- 
ta 39, 4. DSR Salinovec 38, 5. 
ITAS 32, 6. Cerje Tužno 30, 7. 
Lovrečan 30, 8. Stažnjevec 25, 
9. Drvodjelac 15, 10. Time out 
caffe 15, 11. Prigorec 9.(nn) 

Dva 
pojedinačna i 
jedno ekipno 
zlato 


Ponovno dobre vijesti od 
Dubravka Fereka, trenera Ka- 
rate kluba Ivanec. Na Karate 
kupu u Krapinskim Toplicama 
2011. u katama, naši su sporta- 
ši osvojili dvije Zlatne medalje. 
U svojim kategorijama zlatni su 
Petra Brlečić i Patrik Lukavečki. 
Srebrnu medalju osvojio je Ma- 
rio Jakopanec, dok je Melanija 
Hrgarek bila brončana. Mješo- 
vita ekipa učenika u sastavu 
Brlečić, Jakopanec i Lukavečki 
osvojila je prvo mjesto.(lj 


= 


iIvanečkim 
odbojkašicama 
visoko treće 
mjesto 


Mlada ženska odbojkaška 
ekipa Ivanca prvenstvenu je 
sezonu 2010./2011. završila na 
odličnom trećem mjestu pr- 
venstvene tablice, s osvojenih 
12 bodova, i uz omjer od šest 
pobjeda i četiri poraza. 

Ivančanke su u utakmici 
6. kola poražene u Nedelišću 
5 3:1, a zatim i u dvorani OŠ 
Ivanec od ekipe Kaštele II iz 
Pribislavca s 3:2. No, naša je 
ekipa na gostovanju u Varaždi- 
nu odličnom igrom pobijedila 
Varaždin II sa 3:0 u setovima. 
U utakmici 9. kola ponovno 
im se dogodio poraz i to u su- 
sretu s Barokom iz Varaždina, 
vodećom ekipom lige. Nakon 
uzbudljive i rezultatski neizvje- 
sne utakmice, poražene su s 
3:2. U posljednjoj prvenstvenoj 
utakmici u gostima u Štrigovi, 
naša je ekipa izborila pobjedu 
od 3:1 u setovima. 

Rudarska četa na 
priredbama u Cakovcu 


Za promicanje ivanečke kulturne baštine pobrinuli su 
se Turističko društvo Ivanec i Udruga Ivanečki vitezovi 


Članovi Ivanečke rudarske 
čete bili su jedna od šesnaest 
povijesnih postrojbi iz Hrvat- 
ske i inozemstva koji su nazočili 
obilježavanju 340. obljetnice 
mučeničke smrti Petra Zrin- 
skog i Frana Krste Frankopana 
i Dana Međimurske županije. 


U Čakovcu su boravili na poziv 
Zrinske garde, s kojom godina- 
ma surađuju. 

Sudjelovanje čete na čako- 
večkim manifestacijama ujed- 
no je bila i promidžba naše 
povijesne postrojbe, koja, gdje 
god se pojavljuje, svojim odo- 


iv 


rama pobuđuje interes gostiju 
i posjetitelja. Tako je bilo i taj 
put, kad je vojni ordinarij msgr. 
Jurij Jezerinac voditelju TD-a 
Borisu Jagetiću Darabošu upu- 
tio pohvale na naporima Ivanca 
u očuvanju i promicanju svoje 
kulturne baštine.(ljr) 

Ivanečka rudarska četa među šesnaest postrojbi iz zemlje i inozemstva 


Cold Snap odlično odradio prvu europsku turneju 


Spektakularni pogled S Konjevače na jadranske otoke 


Pohodi planinama, 


vrhovima i gradinama diljem Hrvatske 
Planinari na Velebitu, 
Oštrcugradu i na O. Dinari 
Ivančani su jedini iz naše županije 
sudjelovali na Danima hrvatskih 


planinara u Omišu 


Planinarski klub Ivanec 
uspješno je realizirao društveni 
izlet na Velebit, točnije, u Baške 
Oštarije. U pohodu je sudjelo- 
valo 50 članova kluba i ljubitelja 
prirode. Dvadesetak članova 
popelo se na Konjevaču i Veliki 
Sadikovac, dok su ostali bili na 
Ljubičkom brdu i na vrhu Kize, 
a poneki i na Bačića kuku. Dio 
starijih rekreativaca pješačio je 
lijepom okolicom Baških Oštari- 
ja te s vidikovca Kubus uživao u 
pogledu na morsku pučinu. 

Radilo se i s mladeži. Dvade- 
set i pet članova mladih plani- 
nara, njihovih roditelja i članova 
PK, putem preko Mrzljaka po- 
hodilo je Oštrcgrad. Tamo su 
djeca s velikim zanimanjem ra- 
zgledala ruševine nekadašnjeg 
grada, koji se spominje davne 
1330. godine. 

U svibnju su članovi PK Iva- 
nec sudjelovali na Danima hr- 


Ivančani na Oštrcgradu 


vatskih planinara na Omiškoj 
Dinari, kao jedini predstavnici 
PD-a iz naše županije te među 
rijetkim planinarskim društvima 
iz sjeverozapadne Hrvatske koji 
su se odazvali ovoj manifesta- 
ciji HPS-a. Bila im je to ujedno 
prilika za uspon na vrhove Pro- 
mine — Čavnovku i Svilaju te 
na Omišku Dinaru, s vrhovima 
Kulom, Vilajom, Crni vrh, Trtar s 
Orlovačom i Kozjak s Birnjem. 

Bongo Bong Cold Snapa oduševio fanove i američke kolege 


Cold Snap se vratio sa svoje 
prve europske turneje, koju je 
uspješno odradio s američkim 
bendom Pro-Pain! U sklopu tur- 
neje glazbenici u sastavu Zoran 
Ernoić (bas gitara) i Leo Friščić 
(gitara) iz Ivanca te Varaždinci 
Jan Kerekeš (vokal), Vlado Solda- 
ek (gitara) i Denis Roškarić (bub- 
njevi), izveli su osam koncerata u 
ljemačkoj, Nizozemskoj i Belgiji. 

Cold Snap djeluje osam godina, 
ima više od 150 koncerata diljem 
srednje Europe, nekoliko nagra- 
da, šest video-spotova prikazanih 
na MTV.u. Zadnji od njih (Bongo 
Bong) prikazivao se nedavno čak 
dvanaest tjedana, a dva je tjedna 
bio na prvom mjestu. Bend ima 


potpisan ugovor s njemačkom iz- 
davačkom kućom MG, a njihove 
web stranice mjesečno posjeti više 
od 150.000 ljudi iz cijeloga svijeta. 
- Nakon osam koncerata u 
Njemačkoj, Nizozemskoj i Belgi- 
ji možemo reći da smo izrazito 
uspješno odradili svoju prvu tur- 
neju. Na prvi koncert stigli smo 
nakon šesnaest sati naporne 
vožnje, no, unatoč umoru, pre- 
vladalo je uzbuđenje i već na pr- 
vom nastupu pokazali smo što 
znači energičan nastup uvjež- 
banog i spremnog Cold Snapa 
- ispričao je Leo Friščić. 
- Već na prvoj tonskoj probi, 
naši prijatelji s turneje, američki 
Pro-Pain i njemački bend Tenside, 


izašli su iz backstagea i velikim 
aplauzom pozdravili našu glaz- 
bu. Od publike smo dobili brojne 
komplimente i mnoga poznan- 
stva, od raznih organizatora, me- 
nadžera, booking agencija, produ- 
cenata do iskrenih novih fanova 
Cold Snapa — izjavilisu glazbenici 
te, kao najbolje, izdvojili koncerte 
u Hamburgu i Essenu. 

- Zahvaljujemo našim partneri- 
ma koji su nam omogućili odlazak 
na turneju, a to je, među ostalima i 
Grad Ivanec. Sada nas čekaju nastu- 
pi u Puli, Varaždinu, na festivalima 
u Sloveniji, Srbiji, snimanje video 
spota za pjesmu Snap i hrvatska 
turneja u šest gradova u rujnu i li- 
stopadu — poručili su snapovci. 


Poštovani čitatelji, 
odsad na stranicama Ivaneč- 
s kih novina možete objaviti i vaše 
4 male oglase. Prodajete li kuću, 
g vinograd, oranicu ili livadu, ili 
"A8 možda domaće životinje, vino ili 
štogod drugo, na raspolaganju 
vam je mali oglas za samo 30 
kuna. 

Budući da se Ivanečke novi- 
ne plasiraju u svako kućanstvo 


na području grada Ivanca u 
nakladi od 4600 primjeraka, 
vaš će oglas moći pročitati svi 
zainteresirani. Javite se na tel. 
404-870. U Ivanečkim novinama 
svoje EP-tekstove i marketinške 
oglase mogu objaviti i sve zain- 
teresirane tvrtke, obrtnici i drugi 
poduzetnici. Sve informacije o 
cjeniku i uvjetima objavljivanja 
na gornjem broju telefona. 


Europsku turneju Cold Snapa 
pomogao je i ora Ivanec 


S prve europske turneje benda Cold Snap 

